title: Eugene Wright

text: Eugene Wright (s. 29. toukokuuta 1923 Chicago, Illinois) on yhdysvaltalainen jazzbasisti. Hän on enimmäkseen itseoppinut, mutta sai myöhään urallaan opetusta Paul Gregorylta. Hän opiskeli kornetinsoittoa high school -aikoinaan ja johti 16-henkistä The Dukes of Swing -yhtyettä 1940-luvulla. Parhaiten hän tuli tunnetuksi 1950–1960-luvuilla tekemästään yhteistyöstä Dave Brubeckin kanssa.


title: Eugene Wright

text: Wright teki yhteistyötä myös Gene Ammonsin, Count Basien, Arnett Cobbin, Buddy DeFrancon ja Red Norvon kanssa. Hän työskenteli lisäksi opetustehtävissä. Hän ei johtanut levytyksillä omia sessioitaan.


title: Unti Tuulensuu

text: Impi Varsila, kirjailijanimi Unti Tuulensuu (s. 25. joulukuuta 1907 Oulu) on suomalainen nuortenkirjailija.


title: E. I. Uotila

text: Erkki Ireneus Uotila (s. 11. joulukuuta 1907 Lieto) on suomalainen näytelmäkirjailija.


title: Chennai Express

text: Chennai Express on vuonna 2013 ilmestynyt intialainen romanttinen toimintakomediaelokuva, jonka on ohjannut Rohit Shetty. Päärooleja näyttelevät Shahrukh Khan ja Deepika Padukone toisessa yhteisessä elokuvassaan. Elokuva kertoo miehen matkasta Mumbaista Rameswaramiin ja tapahtumista hänen rakastuttuaan paikallisen mafiapomon tyttäreen.


title: Chennai Express

text: Elokuva sai ensi-iltansa ulkomailla 8. elokuuta 2013 ja Intiassa 9. elokuuta 2013. Se sai sekalaisia arvosteluja kriitikoilta, mutta rikkoi ennätyksiä ja nousi nopeimmin miljardi rupiaa tuottaneeksi elokuvaksi.


title: Chennai Express

text: "Chennai Express" ohitti "Yeh Jawaani Hai Deewanin" eniten tuottaneena hindielokuvana vuonna 2013. Siitä tuli kaikkien aikojen eniten tuottanut hindielokuva, rikkoen "3 Idiotsin" (2009) ennätyksen. "Chennai Expressin" ennätykset rikkoi "Dhoom 3" vielä samana vuonna.


title: Kultakäpinkäinen

text: Kultakäpinkäinen ("Campochaera sloetii") on käpinkäisten heimoon kuuluva varpuslintu.


title: Kultakäpinkäinen

text: Kultakäpinkäistä tavataan Indonesiassa ja Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.


title: Angry Birds Star Wars II

text: Angry Birds Star Wars II on vuonna 2013 julkaistu Rovion tekemä "Angry Birds" -peli. Peli on jatkoa "Angry Birds Star Wars" -pelille.


title: Janoskians

text: The Janoskians (Just Another Name Of Silly Kids In Another Nation) on australialainen koomikkoryhmä. He alkoivat tehdä komediavideoita YouTubeen syyskuussa 2011 ja saivat huomiota muun muassa Justin Bieberiltä, Liam Payneltä ja Ellen DeGeneresiltä.


title: Janoskians

text: Ryhmän jäsenet ovat Beau Brooks, Jai Brooks, Luke Brooks ja Daniel Sahyounie. James Yammouni erosi ryhmästä keväällä 2016. He ovat tehneet kolme maailmankiertuetta vuosina 2013, 2014 ja 2016.


title: Janoskians

text: Ryhmän videoita on katsottu maailmanlaajuisesti yhteensä yli 191 miljoonaa kertaa ja sen YouTube-kanavalla oli maaliskuussa 2016 melkein 2,2 miljoona tilaajaa. Ryhmän faneja kutsutaan nimellä janoskianator. Vuonna 2015 he tekivät elokuvan Untold and Untrue, jota näytetään muun muassa Netflixissä. Heillä on myös oma vaatemerkki The Dirty Pig. Youtubessa yhtyeellä on viisi kanavaa: Daresundays, Janoskians, TwinTalkTime, JanoskiansBlog ja JanoskiansVevo.Yhtye laittoi ensimmäiset videot YouTubeen heinäkuussa 2011. Se esiintyi myös musiikkivideossa "Forget The World", joka on australialaisen laulajan Faydee laulu. Jai Brooks esiintyi Faydeen hitissä "Can't Let Go". .


title: Janoskians

text: Marraskuussa 2012 yhtye järjesti tapaamisen fanien kanssa Melbournen Luna Park puistoon. Tapaaminen peruttiin, koska paikalle saapui yllättävän paljon ihmisiä. He järjestivät uuden tapaamisen Westfield Whitford City ostoskeskukseen heinäkuussa 2012. Paikalle saapui yli 3000 teiniä.


title: Janoskians

text: Yhtye teki 2012 sopimuksen Sony Music Australia kanssa. Ensimmäinen kappale oli 2012 "Set This World on Fire" joka oli 19. Australiassa, Top 30 Uudessa-Seelannissa,Top UKssa. He olivat järjestäneet tapaamisen Beverly Centerissä Los Angelesissa lokakuussa 2013. Alue piti tyhjentää fanien suuren määrän takia.


title: Janoskians

text: The Janoskians järjesti fanitapaamisen vuonna 2014 New Yorkissa. Paikalle saapui 20 000 fania, ja tapaaminen peruttiin, ostoskeskus suljettiin ja muutama tie suljettiin.


title: Janoskians

text: "This Fucking Song" oli vuoden 2014 uusi julkaisu. Se julkaistiin 29 heinäkuuta 2014. 2015 julkaistiin "Would U Love Me - EP" "That's What She Said" 2014 ja "LA Girls", "MoodSwings", "Would U Love Me". "Friend Zone" 2015. JanoFest tapahtumaa varten julkaistiin "Rock Opera" marraskuussa 2015.


title: Janoskians

text: Kiertue Another Fail Tour järjestettiin vuonna 2016. Kiertue alkoi 26. elokuuta San Diegossa. Euroopassa kiertue alkoi Britanniassa 6. lokakuuta, ja loppui Puolassa 28. lokakuuta.


title: Lännenkäpinkäinen

text: Lännenkäpinkäinen ("Lobotos lobatus") on käpinkäisten heimoon kuuluva varpuslintu.


title: Lännenkäpinkäinen

text: Lännenkäpinkäistä tavataan Norsunluurannikolla, Ghanassa, Guineassa, Liberiassa ja Sierra Leonessa. Sen kannaksi arvioidaan 20 000–49 999 yksilöä. Laji on vähenemässä nopeasti elinympäristöjen tuhoutumisen takia, ja se on luokiteltu vaarantuneeksi.


title: Lännenkäpinkäinen

text: Lännenkäpinkäinen elää alankojen sademetsissä korkeiden puiden latvuskerroksissa. Sen elinympäristöt sijaitsevat alle 600 metrin korkeudella merenpinnasta. Se elää joskus jokien läheisyydessä ja myös avoimissa suometsissä. Se kestää jonkin verran elinympäristöjen muutoksia.


title: Lännenkäpinkäinen

text: Lännenkäpinkäinen käyttää ravinnokseen perhosentoukkia, heinäsirkkoja sekä pieniä mustia siemeniä.


title: Alankokäpinkäinen

text: Alankokäpinkäinen ("Lobotos oriolinus") on käpinkäisten heimoon kuuluva varpuslintu.


title: Alankokäpinkäinen

text: Alankokäpinkäistä tavataan Kamerunissa, Keski-Afrikan tasavallassa, Kongossa, Kongon demokraattisessa tasavallassa, Gabonissa ja Nigeriassa. Se on luokiteltu puutteellisesti tunnetuksi.


title: Sieppokäpinkäinen

text: Sieppokäpinkäinen ("Hemipus picatus") on vangojen heimoon kuuluva varpuslintu.


title: Sieppokäpinkäinen

text: Sieppokäpinkäistä tavataan laajalla alueella Etelä- ja Kaakkois-Aasiassa. Lajin ei uskota olevan vaarassa, ja se on luokiteltu elinvoimaiseksi.


title: Karpio (täsmennyssivu)

text: Karpio tarkoittaa seuraavia:


title: Kaihon Karavaani

text: Kaihon Karavaani tai Tuure Kilpeläinen ja Kaihon Karavaani, on suomalainen iskelmä/poprockbändi. Sen solistina toimii laulaja/lauluntekijä Tuure Kilpeläinen. Bändin muut jäsenet ovat kitaristi Rocka Merilahti, rumpali/tuottaja Sampo Haapaniemi, haitaristi/kosketinsoittaja Jiri Kuronen, perkussionisti Aarne Riikonen ja basisti Jarno "Jape" Karjalainen.


title: Filippiinienlivertäjä

text: Filippiinienlivertäjä ("Lalage melanoleuca") on käpinkäisten heimoon kuuluva varpuslintu.


title: Filippiinienlivertäjä

text: Filippiinienlivertäjää tavataan Filippiineillä. Lajin on raportoitu olevan melko yleinen, ja sen kannankehitys on vakaa. Se on luokiteltu elinvoimaiseksi.


title: AFC Bournemouth

text: AFC Bournemouth on englantilainen jalkapalloseura, joka pelaa Valioliigassa.


title: AFC Bournemouth

text: Seura perustettiin vuonna 1890 alkuperäisellä nimellään Boscombe St. John's Institute FC. Vuonna 1899 se otti käyttöönsä nimen Boscombe FC ja vuonna 1972 sen nimeksi vakiintui nykyinen AFC Bournemouth. Se pelaa kotiottelunsa Dean Court Stadiumilla, joka sijaitsee Bournemouthissa, Boscomben kaupunginosassa.


title: AFC Bournemouth

text: Bournemouth pelasi Englannin toiseksi korkeimmalla sarjaportaalla 2. divisioonassa kausina 1987–1990 ja mestaruussarjassa kausina 2013–2015. Kaudella 2015–2016 se pelasi historiansa ensimmäisen kauden Englannin pääsarjassa.


title: Simon Kovar

text: Simon Kovarski eli Kovar (22. toukokuuta 1890 Vilna – 17. tammikuuta 1970 Encino, Kalifornia) oli liettualaissyntyinen fagotisti ja pedagogi. Hän opiskeli Pietarin konservatoriossa viulunsoittoa Leopold Auerin johdolla, mutta vaihtoi Aleksandr Glazunovin ehdotuksesta soittimensa fagottiin. Kovar emigroitui Yhdysvaltoihin vuonna 1922 ja toimi siellä New Yorkin filharmonikkojen fagotistina vuoteen 1949. Tämän jälkeen hän omistautui opetustyölleen. Hän vetäytyi vuonna 1957 eläkkeelle ja muutti perheineen Kalifornian Encinoon, jossa hän asui loppuikänsä. Hänen kuolemansa johtui emfyseemasta.


title: Simon Kovar

text: Kovar julkaisi vuonna 1951 harjoituskirjan "24 Daily Studies".


Euroopan elin- ja työolojen kehittämissäätiö (, Eurofound) on Euroopan unionin erillisvirasto, jonka päämaja on Dublinissa. Vuonna 1975 perustetun viraston tehtävä on edistää elin- ja työolojen suunnittelua. Säätiön johdossa on espanjalainen Juan Menéndez-Valdés, ja sitä johtaa kolmeksi vuodeksi kerralla valittava johtokunta, jossa on jäseniä jokaisesta jäsenmaasta. Eurofoundin henkilökuntaan kuuluu noin 100 ihmistä.


title: Euroopan elin- ja työolojen kehittämissäätiö

text: Kehittämissäätiö pyrkii edistää parempien elin- ja työoloja Euroopassa tuottamalla ja jakamalla tutkimukseen perustuvaa tietoa työ- ja sosiaalipolitiikan laatimisen tueksi.


text: Säätiön keskeisimpiä kehityskohteita ovat työolot, kuten työn järjestäminen, työaika, joustavat työjärjestelyt, työolojen muutosten hallinta, elinolot, kuten työ- ja perhe-elämän välinen tasapaino, sosiaalipalvelujen saatavuus ja työmarkkinoille sopeutumisen tukeminen, ja työmarkkinasuhteet ja niihin liittyvät muutokset. Säätiö tukee esimerkiksi yliopistojen, viranomaisten sekä talous- ja sosiaalialan järjestöjen välisiä yhteyksiä, järjestää erilaisia tapahtumia ja osallistuu tutkimukseen.


text: Säätiön kotipaikkana on Dublin, ja siihen kuuluu johtokunta, puheenjohtajisto, johtaja ja apulaisjohtaja. Johtokunnassa on kolme jäsentä Euroopan komissiosta, ja yksi edustaja jokaisen unionin jäsenvaltion hallituksesta, työnantajajärjestöistä ja työntekijäjärjestöistä. Johtokunnan jäsenten toimikausi kestää kolme vuotta, ja jäsenet voivat istua useampia toimikausia. Johtokunta johtaa säätiötä ja muun muassa hyväksyy vuosittaiset ohjelmat. Komission viideksi vuodeksi nimeämä johtaja on säätiön johdossa. Puheenjohtajisto valvoo johtokunnan päätösten täytäntöönpanosta. Säätiön johtajaksi valittiin vuonna 2010 espanjalainen Juan Menéndez-Valdés.


title: Pauli Karttunen

text: Pauli Juhani Karttunen (s. 1929) on suomalainen tekniikan tutkija. Hän on ollut 1969–1995 Tampereen teknillisen korkeakoulun sähkötekniikan (säätötekniikan) professori. Hän on tutkinut navigointi-, lämmitys-, sähkönjakelu- ja työstökonejärjestelmiä sekä betoniteknologiaa ja kaapelinvalmistuskoneistoja.


title: Luettelo kreikkalaisista koiraroduista

text: Kreikkalaiset koirarodut ovat kaikki erittäin harvinaisia kotimaansa ulkopuolella. FCI on tähän mennessä tunnustanut ainoastaan kreikanajokoiran, minkä lisäksi sen virallista hyväksyntää on haettu kreetankoiralle. Kreikan Kennelliitto Kynologikós Ómilos Elládos (Κυνολογικός Ομιλος Ελλάδος, KOE) on hyväksynyt yhteensä kuusi kreikkalaista rotua, vaikka erilaisia ikivanhoja omiksi roduikseen luokiteltavissa olevia maatiaistyyppisiä paikallispopulaatioita onkin huomattavasti enemmän. Aiemmin myös kyproslaiset koirarodut luettiin usein kreikkalaisiksi, mutta koska Kypros on itsenäinen valtio jolla on oma kansallinen kennelliitto, nykyisin ne luokitellaan ensisijaisesti kyproslaisiksi.


title: Severed Savior

text: Severed Savior on yhdysvaltalainen death metal -yhtye, joka perustettiin vuonna 1997 San Franciscossa, Kaliforniassa.


title: Severed Savior

text: Yhtye julkaisi ensimmäisen demonsa, "Puddle of Goren" maaliskuussa 2000, ja EP "Forced to Bleed" julkaistiin vuotta myöhemmin levymerkillä Disfigured Records. EP:n julkaisun aikaan yhtye oli solminut tuoreen levytyssopimuksen Unique Leader Recordsin kanssa, ja esikoisalbumi "Brutality Is Law" julkaistiin maaliskuussa 2003.


title: Severed Savior

text: Vuonna 2007 yhtye liittyi Willowtip Recordsille. Toinen studioalbumi, "Servile Insurrection", julkaistiin marraskuussa 2008.


title: The Group for Contemporary Music

text: The Group for Contemporary Music on Harvey Sollbergerin ja Charles Wuorisen vuonna 1962 perustama uuteen taidemusiikkiin erikoistunut yhtye. Se sai vuonna 1985 kunniamaininnan Yhdysvaltain taide- ja kirjallisuusakatemialta ja -instituutilta. Yhtyeen alaa ovat sekä jo vakiintuneet modernit teokset että uusien lahjakkuuksien töiden tulokset. Kokoonpanon julkaisuihin lukeutuvat Naxos-levymerkillä ilmestyneet Jacob Druckmanin, Morton Feldmanin, Roger Sessionsin ja Charles Wuorisen teosten levytykset.


title: Esko Karvinen

text: Esko Karvinen (30. joulukuuta 1922 Savonlinna – 28. joulukuuta 1978 Jyväskylä) oli suomalainen professori ja liikuntatieteilijä. Hän oli Jyväskylän yliopiston liikuntafysiologian professori 1964–1978, liikuntatieteellisen tiedekunnan dekaani 1968–1974 ja yliopiston vararehtori 1974–1977. Hän julkaisi liikunnan fysiologiaa käsitteleviä tutkimuksia.


title: Esko Karvinen

text: Karvinen valmistui ylioppilaaksi 1941, lääketieteen kandidaatiksi 1947 ja lisensiaatiksi 1952. Hän suoritti Master of Sciences -tutkinnon 1954 ja filosofia tohtorin tutkinnon 1958 Chicagon yliopistosta.


title: Esko Karvinen

text: Karvinen palveli jatkosodan aikana suomalaisessa SS-vapaaehtoispataljoonassa.


title: Hélène Flautre

text: Hélène Flautre (s. 29. heinäkuuta 1958 Bapaume, Pas-de-Calais, Ranska) on ranskalainen poliitikko. Hän on ollut vuodesta 1999 Euroopan parlamentissa Europe Écologien edustajana. Parlamentissa hän on muun muassa kansalaisvapauksien sekä oikeus- ja sisäasioiden valiokunnan jäsen.


title: Hélène Flautre

text: Hän on ollut Arrasin kaupunginvaltuutettu 1989–1992 ja 2001–2007.


title: Malesian Grand Prix 2014

text: Malesian Grand Prix 2014 on Formula 1 -sarjan toinen osakilpailu kaudella 2014. Kilpailu ajetaan Sepang International Circuitin radalla. Se on toinen kilpailu 1,6 litraisilla V6-turbomoottoreilla.


title: Malesian Grand Prix 2014

text: Kauden 2014 toiset aika-ajot ajettiin sateisissa oloissa. Ensimmäisen osion alku viivästyi 50 minuuttia ennen kuin rata oli ajokunnossa. Paalupaikalle ajoi Mercedeksen Lewis Hamilton. Toiseen ruutuun ajoi Red Bullin Sebastian Vettel ja Mercedeksen Nico Rosberg kolmanteen.


title: Malesian Grand Prix 2014

text: Ferrarin Kimi Räikkönen oli aika-ajojen kuudes. Williamsin Valtteri Bottas ajoi 15. sijalle, mutta sai kolmen lähtöruudun rangaistuksen Daniel Ricciardon estelemisestä ja sen vuoksi putosi lähtöruudukossa sijalle 18.


title: Malesian Grand Prix 2014

text: Sergio Pérez ei lähtenyt kilpailuun vaihdelaatikkovian takia. Startissa Hamilton piti kärkipaikkansa. Nico Rosberg ohitti Vettelin ja nousi toiseksi. Myös Daniel Ricciardo onnistui ohittamaan Vettelin, mutta saksalainen kuittasi paikkansa parin kierroksen jälkeen takaisin. Kilpailun toisella kierroksella Kevin Magnussen rikkoi Kimi Räikkösen takarenkaan radan ensimmäisessä mutkassa, ja Kimi joutui tulemaan varikolle. Ensimmäisellä kierroksella kolaroineet Lotuksen Pastor Maldonado ja Marussian Jules Bianchi joutuivat keskeyttämään kilpailun alkuvaiheessa.


title: Malesian Grand Prix 2014

text: Kierroksella 41 Ricciardo tuli varikolle sijalta neljä. Vasemman eturenkaan kiinnitys kuitenkin epäonnistui ja Ricciardo pysäytti autonsa varikkosuoralle, josta hänet työnnettiin takaisin varikkoruutuun. Ricciardo pääsi jatkamaan matkaansa, mutta sai varikkosählingistä 10 lähtöruudun rangaistuksen Bahrainin osakilpailuun. Pari kierrosta myöhemmin australialaisen etusiiven ripustukset pettivät, joka johti rengasrikkoon. Ricciardo keskeytti lopulta kilpailun kierroksella 49. Sijoilla seitsemän ja kahdeksan ajaneet Williams-kuljettajat kävivät viimeisillä kierroksilla kovaa kädenvääntöä. Massaa pyydettiin päästämään takana tuleva Bottas ohi, jotta hän voisi vielä ohittaa kuudentena ajavan Jenson Buttonin. Massa ei kuitenkaan päästänyt Bottasta ohi. Ferrarin Fernando Alonso onnistui lopussa ohittamaan vielä Nico Hülkenbergin ja nousi neljänneksi.


title: Malesian Grand Prix 2014

text: Kilpailun voittoon ajoi Lewis Hamilton, joka saavutti kauden ensimmäisen hattutemppunsa. Toiseksi ajoi Nico Rosberg ja kolmanneksi Sebastian Vettel. Valtteri Bottas ajoi sijalle 7:n. Kimi Räikkönen ylsi 12:nneksi.


title: Saint-Hyacinthe Laser

text: Saint-Hyacinthe Laser oli kanadalainen juniorijääkiekkojoukkue joka pelasi Quebec Major Junior Hockey Leaguessa vuosina 1989-1996. Sen kotiareena oli Stade L.P. Gaucher. Joukkue ei kuitenkaan koskaan voittanut Memorial Cupia, ja se muutti vuonna 1996 Rouyn-Norandaan ja pelaa nykyään nimellä Rouyn-Noranda Huskies.


title: Saint-Hyacinthe Laser

text: Saint-Hyacinthe Laser syntyi vuonna 1989, kun Verdun Junior Canadiens ostettiin ja se muutti Saint-Hyacinthen kaupunkiin. Joukkue pelasi seitsemän vuotta ennen kuin se muutti Rouyn-Norandaan. Kolmantena toimintavuotena, pääjohtaja Claude Lemieux voitti John Horman Trophyn.


title: Catherine Grèze

text: Catherine Grèze (s. 15. huhtikuuta 1960 Pariisi, Ranska) on ranskalainen poliitikko. Hän on ollut Euroopan parlamentissa vuodesta 2009 Europe Écologien edustajana. Parlamentissa hän on muun muassa kehitysyhteistyövaliokunnan jäsen.


title: Afrikan tähti (albumi)

text: Erämaa on Tuure Kilpeläisen kuudes ja Kaihon Karavaanin kolmas studioalbumi. Se julkaistiin 28. syyskuuta 2012. Levyllä on kuultavissa vaikutteita iskelmästä, popista, jazzista, rockista ja reggaesta. Myös slaavilaiset vaikutteet kuuluvat vahvasti levyllä.


title: Afrikan tähti (albumi)

text: Albumi myi platinaa huhtikuussa 2013.


title: Afrikan tähti (albumi)

text: Levyllä vierailee Suora lähetys -lauluyhtye kappaleella "Veljet" ja Yona kappaleella "Tahtoisin, tahtoisin".


title: Jarno T. Karjalainen

text: Jarno "Jape" T. Karjalainen on suomalainen basisti. Hän soittaa muun muassa Tuure Kilpeläinen ja Kaihon Karavaani -yhtyeessä. Hän soittaa yleensä kontrabassoa.


title: Karima Delli

text: Karima Delli (s. 4. maaliskuuta 1979 Roubaix, Ranska) on ranskalainen poliitikko. Hän on ollut Euroopan parlamentissa vuodesta 2009 Europe Écologien edustajana. Parlamentissa hän on muun muassa työllisyyden ja sosiaaliasioiden valiokunnan jäsen.


title: Aarne Riikonen

text: Aarne Riikonen on suomalainen muusikko. Hän soittaa perkussioita, tamburiinia ja marakasseja muun muassa Kaihon Karavaanissa. Lisäksi hän on vieraillut monien artistien levyillä kuten Mikko Pellisen Personal-levylä.


title: Mikko Lankinen

text: Mikko Lankinen on suomalainen kitaristi. Hän soittaa J. Karjalaisen bändissä sähkökitaraa, ja on soittanut myös J. Karjalaisen aikaisemmissa bändeissä, kuten Mustissa Laseissa, ja J. Karjalainen Yhtyeineen -bändissä. Hän on soittanut myös yhtyeissä: Bablers, the Potatoes, Laika & The Cosmonauts ja Papu ja Pojat ja pari kappaletta myös Jorma Kääriäiselle.


title: Michèle Rivasi

text: Michèle Rivasi (s. 9. helmikuuta 1953 Montélimar, Drôme, Ranska) on ranskalainen poliitikko. Hän on ollut Euroopan parlamentissa vuodesta 2009 Europe Écologien edustajana. Parlamentissa hän on muun muassa teollisuus-, tutkimus- ja energiavaliokunnan jäsen. Hän on ollut Vihreät / Euroopan vapaa allianssi -ryhmän varapuheenjohtaja vuodesta 2011.


title: Michèle Rivasi

text: Rivasi on ollut professori Valencen yliopistollisessa opettajankoulutuslaitoksessa (IUFM) 1981–2003 ja Grenoblen yliopistollisessa opettajankoulutuslaitoksessa (IUFM) vuodesta 2004.


title: Michèle Rivasi

text: Hän on ollut Drômen departementin yleisvaltuutettu 2008–2009 ja Valencen kaupunginvaltuutettu ja apulaiskaupunginjohtaja vuodesta 2008. Hän oli Greenpeacen Ranskan osaston johtaja 2003–2004.


title: Have a Holly Jolly Christmas

text: Have a Holly Jolly Christmas on Burl Ivesin joululaulualbumi. Sitä äänitettiin helmikuusta 1964 toukokuuhun 1965, ja se julkaistiin lokakuussa 1965 Deccan / MCA Recordsin kautta. Ives teki merkittävän version albumin nimikappaleesta ja vakiinnutti sillä asemansa joululaulugenressä. Useimmat muut kappaleet levyllä ovat standardeja. Albumin kesto on 28:56.


title: Jäämeri 30 päivässä

text: Jäämeri 30 päivässä on tammikuussa 2014 alkanut kymmenosainen kulttuuriohjelmasarja, jossa seurataan Ville Haapasalon matkaa pitkin Venäjän pohjoisrannikkoa, Pohjoisen jäämeren äärellä. Sarja kuvattiin syksyn 2013 aikana.


title: Jäämeri 30 päivässä

text: Ohjelmasarjassa matkataan Murmanskista aina Beringinsalmeen saakka, pohtien Pohjoiseen meritiehen merkitystä tulevina vuosina rannikkoalueille. Sarjassa ei nimestään huolimatta matkata Jäämeren muille alueille kuten esimerkiksi Alaskaan, Kanadan pohjoisosiin, Grönlantiin tai Norjan Huippuvuorille.


title: Jäämeri 30 päivässä

text: Sarjan ensimmäinen jakso esitettiin 1. tammikuuta 2014 Yle Teema -kanavalla. Ohjelmasarjan on tuottanut Aito Media, ja hankkeeseen ovat Yle Teeman lisäksi osallistuneet Arte, NRK ja SVT. Ohjelmasarjan jaksot uusitaan ensiesityksen jälkeen kahdesti samalla viikolla ja ne ovat myös katseltavissa Yle Areenassa kesäkuuhun saakka. Tammikuun alussa Yle avasi ohjelmasarjalle myös 30 päivän ennakkokatselumahdollisuuden. Ohjelma rikkoi esitysaikanaan Yle Teeman katsojaluvut. Ohjelma voitti Kultaisen Venlan 2014.


title: Jäämeri 30 päivässä

text: Ville Haapasalo liikkuu kuvausryhmineen jakson eri osissa erityisesti seuraavilla alueilla ja paikkakunnilla.


title: Geoffrey Palmer

text:
Geoffrey Dyson Palmer (4. kesäkuuta 1927) on englantilainen näyttelijä ja koomikko. Hänet tunnetaan parhaiten rooleistaan sitcomeissa kuten "Herra Perrinin uusi elämä".
Vuodesta 1958 Palmer on esiintynyt teatterissa ja lukuisissa televisiosarjoissa pääasiassa sivurooleissa.


title: Pietarsaaren raatihuone

text: Pietarsaaren raatihuone on puurakenteinen rakennus Pietarsaaren Kauppatorin itälaidalla kaupungin historiallisessa keskustassa. Se on rakennettu varta vasten kaupungintaloksi. Talon on suunnitellut arkkitehti Georg Wilenius ja se valmistui vuonna 1877. Pietarsaaren kaupunginvaltuusto kokoontuu siellä edelleen.


title: Pietarsaaren raatihuone

text: Pietarsaaren historiallinen keskusta raatihuoneineen kuuluu Museoviraston määrittelemiin valtakunnallisesti merkittäviin rakennettuihin kulttuuriympäristöihin.


title: Pietarsaaren raatihuone

text: Vuonna 1875 tuli voimaan kaupungin hallintoa koskeva uusi laki, joka lakkautti kaupunginraadit ja toi muassaan kaupunginvaltuustot. Laki lisäsi kaupunkien hallinnollisia tehtäviä ja sitä myötä virkamieskuntaa, jonka tarpeisiin rakennettiin uusia tilavampia kaupungintaloja. Pietarsaaren raatihuone on rakennettu kaupungintaloksi ja sitä pidetään hyvänä esimerkkinä ensimmäisistä 1800-luvun lopulla rakennetuista kaupungintaloista. Kaksikerroksinen puurakennus on silloisen Yleisten rakennusten ylihallituksen 1. arkkitehdin Georg Wileniuksen suunnittelema ja se valmistui 1877.


title: Pietarsaaren raatihuone

text: Raatihuoneen kellarikerros on muurattu tiilistä ja rakennettu perustuksineen maanpäällisiä osia aikaisemmin, vuosina 1854–1855. Kellarin tiilimuurit on rakennettu kivilatomusten varaan, joiden alla taasen on hirsiarinat. Kellarin muuraamisen jälkeen tuli rakentamiseen kuitenkin lähes 20 vuoden tauko. Tiilisen kellarin päälle oli alkuperäisten suunnitelmien mukaan tarkoitus rakentaa tiilestä myös maanpäälliset kerrokset, mutta ilmeisesti kustannusten takia päädyttiin kuitenkin rakentamaan uusi raatihuone hirrestä.


title: Pietarsaaren raatihuone

text: Pietarsaaren raatihuoneen käyttöä rajoittaa rakennuksen painuminen. Noin vuoden 2004 tienoilla havaittiin kellarikerroksessa hiushalkeamia, jotka seuraavien vuosien aikana kasvoivat muutamia millimetrejä leveämmiksi vuosittain. Vuonna 2007 tilatussa tutkimuksessa halkeamien syyksi paljastui perustusten hirsiarinoiden lahoaminen. Ympäristön rakentaminen ja maan kohoaminen olivat aiheuttaneet sen, että pohjavesi oli paikoitellen laskenut hirsiarinoiden alapuolelle, joka johti puun lahoamiseen ja perustusten pettämiseen. Mikäli rakennuksen painumista ei pysäytetä, seurauksena saattaa olla rakennuksen alla olevien putkijohtojen rikkoontuminen ja lisäpainumisesta johtuva vaurioiden lisääntyminen ja leviäminen myös ylempiin kerroksiin. Korjaussuunnitelmaksi on suunniteltu rakennuksen paaluttamista teräspaaluin ja lahonneiden hirsiarinoiden korvaamista betonipalkein. Korjaustyön kustannuksiksi arvioitiin vuonna 2008 "pari miljoonaa" euroa. Taloudellisten syiden takia korjausta ei ole kuitenkaan tehty eikä määrärahaa olla varaamassa vielä vuoden 2014 talousarvioonkaan.


title: Pietarsaaren raatihuone

text: Peruskorjaus on alkamassa vuonna 2015. Kaupunginhallitus ehdottaa korjaustöihin 1,6 miljoonaa euron varaamista.


title: Pietarsaaren raatihuone

text: Painuminen on aiheuttanut sen, että rakennuksen kellarikerroksen tiloja on ollut käyttökiellossa vuoden 2007 lopusta lähtien. Rakennuksessa aikaisemmin toimineet syyttäjänvirasto ja käräjäoikeus ovat muuttaneet pois. Pietarsaaren kaupunginvaltuusto kokoontuu rakennuksen 2. kerroksessa olevassa valtuustosalissa noin kerran kuukaudessa. Kaupungintalo on Stenberginkadulla.


title: Oi kallis kaupunki

text: Oi kallis kaupunki on syksyllä 1974 ja keväällä 1975 ensiesitetty suomalainen televisiosarja, jonka pääosissa nähdään iskelmälaulajana suosituksi tullut Kim Floor ja nuori näyttelijä Eija Nousiainen. Yle TV2:n Teatteritoimituksen tuottamaan sarjaan tehtiin yhdeksän jaksoa. Jorma Savikon kirjoittamissa, aikakaudelle tyypillisissä yhteiskunnallisesti valveutuneissa tarinoissa konservatiivinen pintaliitäjä (Floor) seikkailee Lahtea muistuttavan kaupungin kunnallispolitiikassa ja oppii vastuullista politiikantekoa. Sarjan ohjasi Matti Tapio.


title: Abdel Karim el Kabli

text: Abdel Karim el Kabli on sudanilainen laulaja ja udin, tinapillin sekä shetern-rummun soittaja. Hänen ohjelmistoonsa kuuluu satoja perinteisiä sudanilaisia lauluja. Hänen 1960-luvulla äänitetty albuminsa "Sudan" on eräs tärkeimmistä sudanilaisen kansanmusiikin antologioista. El Kabli syntyi Port Sudanissa ja sai innoitusta lapsena kuulemiltaan kiertäviltä kansanmuusikoilta. Hän muutti 16-vuotiaana Khartumiin, ja hän opiskeli pääkaupungin yliopistossa sudanilaista kansanmusiikkia ja arabialaista runoutta. El Kabli muutti 1970-luvun lopussa tilapäisesti Saudi-Arabiaan. Hänen myöhempiä levyjään ovat "Limaza" (1995) ja "Su'aad" (2009).


title: God of the Serengeti

text: God of the Serengeti on räppäri Vinnie Pazin toinen sooloalbumi, joka julkaistiin virallisesti 22. lokakuuta 2012. Albumi sisältää tuotantoa tunnetuilta tuottajilta, kuten Havocilta ja DJ Premieriltä, ja vähemmän tunnetuilta, kuten C-Lancelta ja Psycho Lesiltä. Levyllä on myös suuri määrä vierailevia esiintyjiä, joista tunnetuimpiin kuuluvat Immortal Technique, Scarface, Mobb Deepin molemmat jäsenet Havoc ja Prodigy.


title: God of the Serengeti

text: Vaikka albumi sijoittuukin hardcore hip hopin marginaaliin ja Vinnie Paz tunnetaan radikaalista ja rujosta tyylistään, albumi on huomattavasti vähemmän synkempi ja väkivaltaisempi kuin edeltäjänsä ja myös levyn äänimaailma on kevyempää, yksinkertaisempaa ja perinteisempää kuin debyyttialbumilla.


title: Nikolai Burenin

text: Nikolai Jevgenevitsh Burenin (, tunnettu myös salanimillä "German Fedorovitsh", "German", "Neburenin" ja "Viktor Petrovitsh", 5. joulukuuta 1874 Pietari – 30. kesäkuuta 1962 Leningrad) oli venäläinen vallankumouksellinen, kirjailija ja pianisti. Hän kuului Venäjän sosiaalidemokraattisen työväenpuolueen ennemmistöläisiin eli bolševikkeihin ja vastasi puolueen taisteluosaston jäsenenä sen maanalaisista operaatioista.


title: Nikolai Burenin

text: Burenin syntyi Pietarissa varakkaaseen kauppiasperheeseen. Hän valmistui kauppakorkeakoulusta vuonna 1892 ja opiskeli myöhemmin lyhyen aikaa Pietarin taideakatemiassa. Burenin toimi konserttipianistina ja meni mukaan vallankumoukselliseen toimintaan 1901. Vuonna 1904 hän liittyi sosiaalidemokraattiseen työväenpuolueeseen.


title: Nikolai Burenin

text: Burenin organisoi Suomen rajan läheisyydessä Kirjasalon kylässä sijaitsevan sukunsa kartanon kautta aseiden ja laittoman kirjallisuuden salakuljetusta. Lisäksi hän auttoi rajan ylitse sosialisteja, jotka osallistuivat ulkomailla pidettyihin sosiaalidemokraattisen työväenpuolueen puoluekokouksiin. Pietarissa Burenin hoiti maanalaisia kirjapainoja ja kirjavarastoja sekä järjesteli Venäjän turvallisuuspoliisin etsimille henkilöille turvapaikkoja. Hänen toimenkuvaansa kuului myös rahoituksen hankkiminen puolueelle.


title: Nikolai Burenin

text: Vuonna 1905 Burenin oli järjestämässä höyrylaiva SS John Graftonilla tapahtunutta aseiden salakuljetusta Suomeen. Kemiin saapuneen aselastin oli tarkoitus tulla sekä bolševikkien, että tsaarinvaltaa vastaan taistelevien suomalaisten aktivistien käyttöön. Vuotta myöhemmin Burenin organisoi Venäjän valtionpankin Helsingin konttorin ryöstön, jonka yhteydessä sai surmansa yhteensä viisi ihmistä Helsingissä, Keravalla ja Tampereella.


title: Nikolai Burenin

text: Pankkiryöstön jälkeen hän matkusti saalisrahojen kanssa Yhdysvaltoihin yhdessä kirjailija Maksim Gorkin kanssa. Burenin toimi Gorkin sihteerinä tämän hankkiessa paikallisilta sosialisteilta rahoitusta bolševikkien vallankumouspyrkimyksille. Marraskuussa 1906 Burenin ja Gorki palasivat Eurooppaan ja asettuivat Italiaan Caprin saarelle, jonne Gorki jäi seitsemän vuoden ajaksi. Burenin palasi Venäjälle jo kolmen kuukauden kuluttua, joutuen samalla pidätetyksi. Hän oli vuoden ajan vangittuna pahamaineisessa Krestyn vankilassa, mutta jatkoi vallankumouksellista toimintaa heti vapauduttuaan.


title: Nikolai Burenin

text: Vuoden 1917 lokakuun vallankumouksen jälkeen Burenin toimi aluksi opetusministeriön palveluksessa ja sen jälkeen Neuvostoliiton kaupallisena edustajana Suomessa vuosina 1920–1925 ja Saksassa 1925–1929. Venäjälle palattuaan Burenin työskenteli bolševikkien vallankumouksellista toimintaa käsittelevän arkistomateriaalin parissa, kunnes jäi eläkkeelle 1935. Hänen muistelmansa julkaistiin postuumisti vuonna 1967. Lisäksi Bureninilta ilmestyi muun muassa hänen Caprin vierailuaan sekä bolševikkien toimintaa käsittelevät muistelmateokset. Hän oli myös Neuvostoliiton kirjailijaliiton jäsen.


title: Nikolai Burenin

text: Joidenkin näkemysten mukaan Burenin olisi  Mihail Bulgakovin romaanissa "Saatana saapuu Moskovaan" esiintyvän "Begemot"-nimisen hahmon esikuvana.


title: Telekuuntelu

text: Telekuuntelu tarkoittaa pakkokeinoa, jossa suomalainen viranomainen kuuntelee tai tallentaa viestintää ja/tai sen tunnistetietoja salassa sen kohteelta.


title: Telekuuntelu

text: Telekuuntelun tarkka lainopillinen käsite määritetään pakkokeinolain 10 luvun 3§:ssä. Siinä telekuunteluksi määritetään viestintämarkkinalaissa tarkoitetun yleisen viestintäverkon tai siihen liitetyn viestintäverkon kautta teleosoitteeseen tai telepäätelaitteeseen vastaanotettavan taikka siitä lähetetyn viestin kuuntelua, tallentamista ja muuta käsittelyä viestin sisällön ja siihen liittyvien tunnistamistietojen selvittamiseksi.


title: Telekuuntelu

text: Pidättämiseen oikeutetun virkamiehen on aina ennen telekuuntelun käyttöä pakkokeinona saatava lupa tuomioistuimelta. Lupa telekuunteluun voidaan antaa enintään kuukaudeksi kerrallaan. Edes tapauksessa, jossa toimenpide ei sietäisi viivytystä, ei telekuuntelua saa aloittaa ennen tuomioistuimen lupaa.


title: Telekuuntelu

text: Luvan antamisen edellytyksenä on lisäksi, että rikoksella on tavoiteltu erityisen suurta hyötyä ja rikos on tehty erityisen suunnitelmallisesti.


title: Telekuuntelu

text: Tuomioistuimelle on päätöksen tekemiseksi kyettävä esittämään seuraavat tiedot:


title: Telekuuntelu

text: Telekuuntelulla voidaan saada poliisin tietoon esimerkiksi sähköpostiosoite, ip-osoite, käyttäjätunnus ja salasana, profiili tai muu televerkkoon sisältyvä tieto. Myös välitettäviä "viestejä" voidaan saada tietoon. Viesteillä tarkoitetaan valikoituville vastaanottajille välitettäviä puhelu, sähköposti-, teksti- tai puheviestiä ja muuta vastaavaa sanomaa.


title: Telekuuntelu

text: Teleyrityksen on ilman aiheetonta viivytystä tehtävä televerkkoon telekuuntelun edellyttämät kytkennät sekä annettava esitutkintaviranomaisen käyttöön telekuuntelun toimeenpanoa varten tarpeelliset tiedot, välineet ja henkilöstö. Sama koskee niitä tilanteita, joissa telekuuntelua tai televalvontaa toteuttavat esitutkintaviranomaiset teknisellä laitteella. Teleyrityksen on lisäksi annettava tutkinnanjohtajan käyttöön hallussaan olevat teknisen seurannan toimeenpanoa varten tarpeelliset tiedot.


title: Telekuuntelu

text: Epäiltyyn kohdistetusta telekuuntelusta on viipymättä ilmoitettava hänelle "kirjallisesti" sen jälkeen, kun asia on saatettu syyttäjän harkittavaksi, taikka esitutkinta on muuten päätetty tai se on keskeytetty. Pakkokeinosta on kuitenkin ilmoitettava epäillylle viimeistään vuoden kuluttua sen käytön lopettamisesta.


title: Telekuuntelu

text: Asiasta säädetään Pakkokeinolain 10 luvun 3§:ssä.


title: Telekuuntelu

text:
Esitutkintaviranomaiselle voidaan antaa lupa kohdistaa telekuuntelua rikoksesta epäillyn hallussa olevan tai hänen oletettavasti muuten käyttämäänsä teleosoitteeseen tai telepäätelaitteeseen, jos epäiltyä on syytä epäillä:
rikoksen esitutkintaa toimittavalle viranomaiselle voidaan antaa lupa kuunnella ja tallentaa televiestejä, joita epäilty lähettää hallussaan olevasta tai oletettavasti muuten käyttämästään teleliittymästä, teleosoitteesta tai telepäätelaitteesta, taikka tällaiseen teleliittymään, teleosoitteeseen tai telepäätelaitteeseen tulevia hänelle tarkoitettuja viestejä, jos saatavilla tiedoilla voidaan olettaa olevan erittäin tärkeä merkitys rikoksen selvittämiselle. Huumausainerikos on yleisin peruste telekuuntelun käynnistämiseen.


title: Telekuuntelu

text:
Lupa telekuunteluun voidaan antaa myös, kun jotakuta on syytä epäillä liike- tai ammattitoimintaan liittyvästä:
Edellä 3 momentissa tarkoitetun luvan antamisen edellytyksenä on lisäksi, että rikoksella on tavoiteltu erityisen suurta hyötyä ja rikos on tehty erityisen suunnitelmallisesti.


title: Telekuuntelu

text: Lupa telekuunteluun voidaan antaa myös, kun on syytä epäillä jotakuta törkeästä parituksesta, jossa on tavoiteltu erityisen suurta hyötyä ja rikos on tehty erityisen suunnitelmallisesti tai jota tarkoitetaan rikoslain 20 luvun 9 a §:n 1 momentin 3 kohdassa


title: Telekuuntelu

text: Myös törkeästä parituksesta epäiltyä taikka edellä mainittujen rikosten rangaistavasta yrityksestä epäiltyä voidaan telekuunnella tietyin edellytyksin.


title: Telekuuntelu

text: Helsingin Sanomien vuonna 2014 tekemän selvityksen mukaan Suomen poliisi pääsee käsiksi epäiltyjen puhelinkeskusteluihin ja teletietoihin hyvin ylimalkaisilla hakemuksilla. Selvitys koski eräitä Helsingin käräjäoikeudessa julkisiksi tulleita telepakkokeinopäätöksiä vuosilta 2010–2013.


title: Telekuuntelu

text: Selvityksen perusteella kymmenissä hakemuksissa ja päätöksissä jää täysin epäselväksi, miksi poliisi epäilee jonkin tietyn puhelimen käyttäjää. Myös Helsingin käräjäoikeuden päätökset olivat usein niin huonosti perusteltuja, että salaisten pakkokeinojen käyttöä on jälkikäteen mahdotonta valvoa. Keskusrikospoliisilla puolestaan hakemukset sisälsivät paljon yksityiskohtia ja perusteluja sille miksi juuri kyseinen puhelinnumero tai IMEI haluttiin poliisin seurantaan. Helsingin poliisi ja Helsingin huumepoliisi tekivät erityisen heikkoja ja ylimalkaisia hakemuksia, joista yksityiskohdat ja perustelut puuttuivat. Tullin hakemukset olivat selvityksessä pääosin yksityiskohtaisia, mutta poikkeuksiakin oli. Epäselvistä hakemuksista huolimatta luvat myönnettiin aina. Ylimalkaisia hakemuksia täydennetään joskus tuomareiden kysymyksillä käräjäoikeudessa tapahtuvissa lupaa hakeneiden poliisien kuulemisissa, joista ei kuitenkaan aina laadita kunnollisia pöytäkirjoja. Tämän vuoksi menettelyn laillisuutta on mahdotonta jälkikäteen tarkistaa. Hakemusten puutteista ei ole kuitenkaan koskaan huomautettu Helsingin poliisia yleisesti, eikä Helsingin apulaispoliisipäällikkö ollut koskaan kuullut yhdestäkään hylätystä kuuntelulupahakemuksesta.


title: Televalvonta

text: Televalvonnalla tarkoitetaan telekuuntelua lievempää pakkokeinoa, jossa hankitaan esimerkiksi puhelimen, taikka muiden "televiestien", tunnistetietoja ja matkaviestimen sijaintitietoja tai suljetaan laite tilapäisesti, mutta ei kuunnella tai tallenneta itse viesti-, puhe-, tai dataliikennettä.


title: Televalvonta

text: Televalvonnalla tarkoitetaan siis salassa pidettävien tunnistamistietojen hankkimista televiesteistä, jotka on lähetetty viestintäverkkoon kytketystä teleliittymästä, teleosoitteesta tai telepäätelaitteesta taikka vastaanotettu tällaiseen teleliittymään, teleosoitteeseen tai telepäätelaitteeseen, sekä matkaviestimen sijaintitiedon hankkimista ja tällaisen teleliittymän tai telepäätelaitteen tilapäistä sulkemista.


title: Televalvonta

text: Kun on syytä epäillä jotakutarikoksen esitutkintaa toimittavalle viranomaiselle voidaan antaa lupa kohdistaa televalvontaa epäillyn hallussa olevaan tai hänen oletettavasti muuten käyttämäänsä teleliittymään, teleosoitteeseen tai telepäätelaitteeseen taikka hankkia epäillyn hallussa olevan tai hänen oletettavasti muuten käyttämänsä matkaviestimen sijaintitiedot taikka tilapäisesti sulkea tällainen liittymä tai laite, jos televalvonnalla saatavilla tiedoilla taikka teleliittymän tai telepäätelaitteen sulkemisella voidaan olettaa olevan erittäin tärkeä merkitys rikoksen selvittämiselle.


title: Televalvonta

text: Rikoksen esitutkintaa toimittavalle viranomaiselle voidaan asianomistajan suostumuksella antaa lupa kohdistaa televalvontaa tämän hallussa olevaan tai muuten käyttämään teleliittymään tai teleosoitteeseen siltä osin kuin se on tarpeen edellä mainitun rikoksen selvittämiseksi. Jos esitutkinta koskee rikosta, jonka johdosta joku on saanut surmansa, luvan myöntäminen ei edellytä surmatun oikeudenomistajien suostumusta.


title: Televalvonta

text: Sijaintietoja voidaan luovuttaa kaikissa edellämainituissa epäilyissä, paitsi törkeissä tulliselvitysrikoksissa. Kyseisten rikosten esitutkintaa toimittavalle viranomaiselle voidaan antaa lupa saada tieto niistä matkaviestimistä, joista on rikoksen oletettuna tapahtuma-aikana kirjautunut tieto rikoksen oletetun tekopaikan tai muun, rikoksen selvittämisen kannalta merkityksellisen paikan läheisyydessä sijaitsevan tukiaseman kautta telejärjestelmään, jos tietojen saamisella voidaan olettaa olevan erittäin tärkeä merkitys rikoksen selvittämiselle.


title: Tekninen tarkkailu

text: Teknisellä tarkkailulla tarkoitetaan viranomaisen esitutkinnassa käyttämää pakkokeinoa tai pakkokeinoja, joissa käytetään teknistä apuvälinettä tiedon saantiin. Tekninen tarkkailu jaetaan kolmeen eri seurannan muotoon, joista jokaisen käytölle on laissa erilaiset vaatimukset. Tekninen tarkkailu jaetaan kuunteluun, katseluun, seurantaan sekä laitetarkkailuun. Nämä kuuluvat salaisiin pakkokeinoihin.


title: Tekninen tarkkailu

text: Teknistä kuuntelua ja laitetarkkailua pidetään näistä neljästä pakkokeinosta järeimpänä ja sitä saa käyttää vain jos epäillystä rikoksesta säädetty ankarin rangaistus on vähintään neljä vuotta vankeutta. Tekninen kuuntelu on eri pakkokeino kuin toiset viestinnän seurantaan keskittyvät, telekuuntelu tai televalvonta, ja niiden käytölle on erilaiset vaatimukset.


title: Tekninen tarkkailu

text: Katselua ja seurantaa sen sijaan saa käyttää myös huomattavasti pienemmissäkin rikoksissa, joissa epäillystä rikoksesta säädetty ankarin rangaistus on enemmän kuin kuusi kuukautta vankeutta.


title: Tekninen tarkkailu

text: 1.1.2014 voimaan tulleella pakkokeinolailla teknisen tarkkailun pakkokeinoihin lisättiin neljäs pakkokeino, "Tekninen laitetarkkailu". Tällä tarkoitetaan, että poliisi saa tietyin edellytyksin murtautua kansalaisen tietokoneelle tai vastaavalle laitteelle ja hankkia tietoja salaa. Teknisestä laitetarkkailusta on säädetty erityisesti pakkokeinolain 10. luvun 23. ja 24. pykälissä.


title: Tekninen tarkkailu

text: Teknisellä tarkkailulla tarkoitetaan siis tarkemmin sanottuna:


title: Tekninen tarkkailu

text:
Kun on syytä epäillä jotakuta
rikoksen esitutkintaa toimittava viranomainen saa kohdistaa epäiltyyn teknistä kuuntelua, jos kuuntelulla saatavilla tiedoilla voidaan olettaa olevan erittäin tärkeä merkitys rikoksen selvittämiselle.


title: Tekninen tarkkailu

text: Kun on syytä epäillä jotakuta rikoksesta, josta säädetty ankarin rangaistus on enemmän kuin kuusi kuukautta vankeutta, epäiltyyn tai tiettyyn paikkaan, jossa hänen voidaan olettaa oleskelevan, saadaan kohdistaa teknistä katselua, jos katselulla saatavilla tiedoilla voidaan olettaa olevan erittäin tärkeä merkitys rikoksen selvittämiselle.


title: Tekninen tarkkailu

text: Jos tekninen katselu kohdistuu vankeinhoitolaitoksen huostassa olevaan rangaistusta rangaistuslaitoksessa suorittavaan, pakkolaitokseen eristettyyn tai tutkintavankiin, edellytetään kuitenkin, että epäily koskee rikosta, josta säädetty ankarin rangaistus on vähintään neljä vuotta vankeutta, taikka huumausainerikosta tai näiden rikosten rangaistavaa yritystä taikka terroristisessa tarkoituksessa tehtävän rikoksen valmistelua ja että katselulla saatavilla tiedoilla voidaan olettaa olevan erittäin tärkeä merkitys rikoksen selvittämiselle.


title: Tekninen tarkkailu

text: Teknistä katselua saa kohdistaa epäiltyyn vain hänen ollessaan vakituiseen asumiseen tarkoitetun tilan ulkopuolella. Teknistä katselua saa lisäksi kohdistaa epäiltyyn, joka suorittaa rangaistusta rangaistuslaitoksessa taikka on pakkolaitokseen eristetty tai tutkintavanki, hänen ollessaan sellissään tai vankien käytössä olevissa laitoksen muissa tiloissa.


title: Tekninen tarkkailu

text: Esitutkintaa toimittavalla virkamiehellä on oikeus sijoittaa katselulaite katselun kohteena oleviin tiloihin, jos katselun suorittaminen sitä edellyttää. Virkamiehellä on tällöin oikeus laitteen asentamiseksi ja pois ottamiseksi salaa mennä edellä mainittuihin tiloihin.


title: Tekninen tarkkailu

text: Kun on syytä epäillä jotakuta rikoksesta, josta säädetty ankarin rangaistus on enemmän kuin kuusi kuukautta vankeutta, hänen käyttämäänsä kulkuneuvoon tai rikoksen kohteena olevaan tavaraerään saadaan rikoksen selvittämiseksi kohdistaa teknistä seurantaa.


title: Tekninen tarkkailu

text: Esitutkintaa toimittavalla virkamiehellä on oikeus sijoittaa seurantalaite seurattavan kulkuneuvon sisälle, jos seurannan suorittaminen sitä edellyttää. Virkamiehellä on tällöin oikeus laitteen asentamiseksi ja pois ottamiseksi salaa mennä kulkuneuvon sisälle.


title: Tekninen tarkkailu

text: Teknisellä laitetarkkailulla tarkoitetaan tietokoneen tai muun vastaavan teknisen laitteen taikka sen ohjelmiston toiminnan, sisältämien tietojen tai yksilöintitietojen muuta kuin yksinomaan aistinvaraista tarkkailua, tallentamista tai muuta käsittelyä rikoksen selvittämiselle merkityksellisen seikan tutkimiseksi.


title: Tekninen tarkkailu

text: Teknisellä laitetarkkailulla ei saa hankkia tietoa viestin sisällöstä eikä televalvonnan edellytyksien alaan tarkoitetuista tunnistamistiedoista.


title: Tekninen tarkkailu

text: Esitutkintaviranomainen saa kohdistaa teknistä laitetarkkailua rikoksesta epäillyn todennäköisesti käyttämään tietokoneeseen tai muuhun vastaavaan tekniseen laitteeseen taikka sen ohjelmistoon, kun tätä on syytä epäillä "Teknisen kuuntelun" edellytyksissä tarkoitetusta rikoksesta, jotka ovat


title: Tekninen tarkkailu

text: Tuomioistuin päättää teknisestä laitetarkkailusta pidättämiseen oikeutetun virkamiehen vaatimuksesta. Jos asia ei siedä viivytystä, pidättämiseen oikeutettu virkamies saa päättää teknisestä laitetarkkailusta siihen asti, kunnes tuomioistuin on ratkaissut luvan myöntämistä koskevan vaatimuksen. Asia on saatettava tuomioistuimen ratkaistavaksi heti, kun se on mahdollista, kuitenkin viimeistään 24 tunnin kuluttua pakkokeinon käytön aloittamisesta.


title: Veropalkkalaitos

text: Veropalkkalaitos eli määräjakoislaitos oli Ruotsissa ja Suomessa 1680-luvulta alkaen käytetty ruotujakolaitokseen liittyvä järjestelmä, jonka mukaan kunkin tilan verot oli ennalta määritelty tietyn viranhaltijan palkan maksamiseen. Veropalkkalaiset olivat erityisesti upseereja.


title: Veropalkkalaitos

text: Jo 1600-luvun alkupuolella Kustaa II Adolfin aikana oli sotaväen palkkausta vähitellen siirretty veropalkkapohjalle. Se idea periytyi Kustaa Vaasan ajalta, mutta vakavammin sitä oli yritetty toteuttaa Kaarle IX:n vuonna 1602 annetusta palkka-asetuksesta alkaen. Kustaa II Adolfin perusajatus oli, että komppanianpäällikölle osoitettiin erityisessä sotilasmaakirjassa talonpoikaistalot, joiden veroista hän sai palkkansa. Tätä veropalkkalaitosta kutsutaan "vanhemmaksi jakolaitokseksi" erotuksena 1600-luvun lopun ruotujakolaitokselle. Palkkatiloja oli kylläkin useammanlaisia ja terminologia hieman horjuvaa.


title: Veropalkkalaitos

text: "Sotilaspalkkatila" () oli yleisnimitys kaikille sotaväen palkkaukseen osoitetuille tiloille. Osa niistä oli "vapaatiloja" (), joita ratsuväessä joskus kutsuttiin nimellä "ratsutila" (). Kun upseeri tai ratsukon varustava talonpoika omisti tilan, sen verovapaus oli korvauksena ratsukon pidosta. Jos taas kyseessä oli muu talonpoikaistila, siitä kannetut verot osoitettiin upseerin ratsun varustamiskorvaukseksi. Jalkaväessä taas vapaatilan veroilla maksettiin päällystön vuosipalkka. Ratsuväen upseereilla oli myös "etuustiloja", joiden verot muodostivat ratsuväen upseerin vuosipalkan.


title: Veropalkkalaitos

text: "Ylimääräiset palkkatilat", (), tarvittiin rykmentin esikuntaan kuuluneiden upseerien lisäpalkkojen maksamiseen. Lisäksi puhuttiin "jakotiloista" (). Niiden verot saatettiin käyttää jalkaväkirykmentin miehistön palkkaan, niitä saatettiin osoittaa aputiloiksi köyhälle ratsutalolle, mutta samaa nimeä voitiin käyttää myös yleisnimenä eri tilatyypeille. Lopuksi järjestelmään kuului vielä "autiotiloja" (), joihin sotilaita 30-vuotisen sodan jälkeen yritettiin asuttaa, ja ylläpitotiloja (), jotka ylläpitivät miehistöä.


title: Neljä rakkautta

text: Neljä rakkautta on neljän Pohjoismaan yhteistyöelokuva vuodelta 1951. Sen ruotsalaisen ja suomalaisen osuuden on ohjannut Hampe Faustman ja tanskalaisen ja norjalaisen osuuden Johan Jacobsen, joilla kummallakin oli takanaan kymmeniä elokuvaohjauksia. Käsikirjoitustiimissä oli mukana muun muassa Mika Waltari.


title: Neljä rakkautta

text: Tarina alkaa, kun Pohjoismaiden kuninkaat kohtaavat 1914 vakavassa poliittisessa tilanteessa. Tilaisuuteen osallistuu suomalainen aateliskaunotar, johon kuninkaat ihastuvat, ja joku heistä onnistuu pääsemään neidon huoneeseen. Tuloksena on tytär, josta kehkeytyy laulajatar.


title: Neljä rakkautta

text: Suomalaisten kriitikkojen mukaan suomalainen osuus oli paras. Eugen Terttula katsoi, että käsikirjoituksen ja ohjauksen keskittäminen yksiin käsiin olisi estänyt hajanaisuuden.


title: Pähkylä

text: Pähkylä on kuivien hedelmien tyyppi, joka kehittyy sikiäimestä, jossa on yksi ainoa siemenaihe. Kuivissa hedelmissä sikiäimestä syntyneet seinäkerrokset kuivuvat ja jäävät siemenkuoren ympärille soluseinien paksuuntuessa tai puutuessa. Pähkylät näyttävät sen vuoksi pelkiltä siemeniltä. Esimerkiksi heinäkasvien jyvissä siemenkuori on kasvanut tiiviisti kiinni hedelmän seinään. Pähkylöissä on usein leviämistä helpottavia lisäkkeitä, kuten haivenia (voikukka), lenninsiipiä (koivut) tai koukkuja ja väkäsiä.


title: Pähkylä

text: Pähkylät ovat yleensä pieniä hedelmiä. Isoista pähkylöistä käytetään nimitystä pähkinä, esimerkiksi pähkinäpensaiden hedelmät ja tammien terhot.


title: Kuparitöpökolibri

text: Kuparitöpökolibri ("Chaetocercus berlepschi") on kolibreihin kuuluva lintulaji. Laji elää erittäin uhanalaisena Ecuadorissa.


title: Kuparitöpökolibri

text: Kuparitöpökolibri on yksi pienimmistä kolibrilajeista ja kasvaa korkeintaan 6–7 cm pitkäksi. Kuparitöpökolibrikoiras on päälaeltaan, selästään, siivistään ja pyrstöstään kiiltävän tumman vihreä. Päässä on valkoinen silmäkulmajuova ja kurkussa on kookas kiiltävä tummanvioletti laikku. Lajin rinta ja vatsa ovat valkoiset ja rinnan poikki kulkee tummanvihreä juova. Kuparitöpökolibrinaaras on päälaeltaan, selästään ja siivistään ruskeahtavan vihreä. Pyrstö on ruskea. Naaraan vatsa on kellertävä. Kyparitöpökolibrin pyrstö on lyhyt ja selkeästi haarautunut, nokka on pitkähkö ja suora.


title: Kuparitöpökolibri

text: Kuparitöpökolibria tavataan laikuttaisesti Ecuadorin länsiosista. Se elää ainavihannissa sekametsissä alankomailta aina 750 metrin korkeuteen merenpinnasta. Kuparitöpökolibrin ravinto koostuu kukkien medestä. Pesimäkausi on joulukuulta kesäkuulle ja laji rakentaa pienen kuppimaisen pesän. Naaras munii 2 väriltään valkoista munaa ja ainoastaan naaras hautoo munia.


title: Kuparitöpökolibri

text: Kuparitöpökolibrikannan kooksi arvioidaan 350–1 500 yksilöä. Lajin suurin uhka on soveltuvan elinympäristön väheneminen hakkuiden ja karjan laiduntamisen vuoksi. Myös hallitsemattomat metsäpalot tuhoavat kuparitöpökolibiren elinympäristöjä.


title: Harold Rome

text: Harold Jacob Rome (27. toukokuuta 1908 Hartford, Connecticut – 26. lokakuuta 1993 New York, New York) oli yhdysvaltalainen Broadway-säveltäjä ja sanoittaja. Hän sävelsi musiikkia 1930–1970-lukujen teatterimusikaaleihin, joista menestyneimpiä olivat "Call Me Mister" (1946), "Fanny" (1954) ja Broadwayn siihenastisen historian pisimpään esitetty musikaali "Pins and Needles" (1937).


title: Harold Rome

text: Harold Rome syntyi varakkaaseen Venäjältä muuttaneeseen perheeseen. Hänen isänsä oli hiiliyhtiö Connecticut Coal Companyn omistaja. Rome opiskeli Yalen yliopistossa ensin oikeustiedettä ja myöhemmin arkkitehtuuria. Hän opetteli opintojensa aikana myös soittamaan musiikkia ja liittyi pianistiksi tanssiorkesteriin voidakseen rahoittaa opintonsa.


title: Harold Rome

text: Vuonna 1936 ammattiyhdistysliike International Ladies Garment Workers Union tilasi Romelta musikaalirevyyn esitettäväksi amatöörivoimin. Lopputulos oli "Pins and Needles", josta järjestettiin seuraavana vuonna Broadway-tuotanto. Näytelmän esittäminen jatkui vuoteen 1940 asti ja se oli Broadwayn historian siihen asti pisimpään esitetty musikaali.


title: Harold Rome

text: Vuosina 1943–1945 Rome palveli Yhdysvaltain maavoimissa.


title: Harold Rome

text: Vuonna 1982 Rome valittiin Songwriters Hall of Fameen.


title: Harold Rome

text: Harold Rome kuoli 26. lokakuuta 1993. Hänet on haudattu Westchester Hillsin hautausmaalle New Yorkissa.


title: Klassiset Lien ryhmät

text: Matematiikassa klassiset Lien ryhmät ovat neljä ääretöntä perhettä Lien ryhmiä, jotka liittyvät läheisesti euklidisen avaruuden symmetrioihin. Näiden äärelliset analogiset ryhmät ovat klassisia Lien tyyppisiä ryhmiä. Käsitteen esitteli Hermann Weyl otsikossaan hänen vuoden 1939 monograafissa "The Classical Groups").


title: Klassiset Lien ryhmät

text:
Toisinaan klassisia ryhmiä tarkastellaan kompakteista ryhmistä rajoitetussa asetuksessa. Tästä seuraa se, että niiden esitysteoria ja
algebrallinen topologia on helpommin käsiteltävissä. Tämä ei kuitenkaan sisällä yleisen lineaarisen ryhmän
tapausta.


title: Klassiset Lien ryhmät

text:
Yleinen piirre klassisilla Lien ryhmillä on se, että niistä jokainen samantapainen bilineaarisen muodon tai seskvilineaarisen muodon kanssa. Nämä neljä tyyppiä klassisia Lien ryhmiä on varustettu Dynkini kaaviolla. Perheet on esitelty seuraavasti:Joissakin tapauksissa on luonnollista pudottaa pois ehto determinantti on yksi ja tarkastella unitaarisia ja epäyhtenäisiä ortogonaalisia ryhmiä.
Taulokossa on lueteltu niin sanotut ryhmien yhtenäiset kompaktit reaalimuodot; ne liittyvät läheisesti kompleksisiin analogisiin ja useisiin ei-kompakteihin muotoihin, esimerkiksi yhdessä kompaktien ortogonaalisten ryhmien kanssa tarkastellaan epämääräistä ortogonaalista ryhmää. Lien algebrat, jotka vastaavat näitä ryhmiä, ovat nimeltään "klassiset Lien algebrat". Kaikki klassiset Lien algebrat sopivat yhteen ääretönulotteisen Lien algebran, kuten Moyalin algebran, kanssa.


title: Klassiset Lien ryhmät

text: Kun klassista ryhmää "G" tarkastellaan ryhmän GL("n") aliryhmänä määritelmänsä perusteella, jonka mukaan se on vektoriavaruuden automorfismien ryhmä joka säilyttää joitain involuutioita saadaan "G":n esitys, jota kutsutaan standardiksi esitykseksi.


title: Klassiset Lien ryhmät

text:
Klassiset ryhmät, joita tarkastellaan laajemmin algebrassa, ovat kiinnostava esimerkki matriisiryhmistä. Kun
matriisinryhmän kertoimien muodostama rengas on reaali- ja kompleksilukujen muodostama kunta, nämä ryhmät ovat klassisia Lien ryhmiä.


title: Klassiset Lien ryhmät

text:
Kun klassisia ryhmiä tarkastellaan äärellisen kunnan suhteen, on klassiset ryhmät Lien tyyppisiä ryhmiä.
Näillä ryhmillä on tärkeä merkitys äärellisten yksinkertaisten ryhmien luokittelussa.
Tarkastelemalla ryhmäteoriaa nähdään, että monilla lineaarisilla ryhmillä on "erityinen" aliryhmä, joka koostuu usein determinanttia yksi olevista alkioista
(ortogonaalisille karakteristikaa kaksi oleville ryhmille se sisältää alkoit, joiden Dicksonin inveriantti on nolla, ja useimpiin näistä on liittynyt
"projektiiviset" tekijät, jotka ovat ryhmän keskustan tekijöitä.


title: Klassiset Lien ryhmät

text:
Sana "yleinen" ryhmän edessä tarkoittaa yleensä, että ryhmää voidaan kertoa jonkuntyyppisellä vakiolla toisin kuin jättää se kiinteäksi.
Alaindeksi "n" tarkoittaa yleensä sen modulin dimensiota, missä ryhmä toimii. Varoitus: tämä merkintä kalskahtaa hieman jos "n":ää käytetään
Dynkinin kaavioiden yhteydessä, koska notaatio voi myös tarkoittaa rankkia.


title: Klassiset Lien ryhmät

text:
Yleinen lineaarinen ryhmä "GL"("R") on kaikkien "R":n "R"-lineaaristen automorfismien muodostama ryhmä.
Tämän aliryhmänä saadaan erityinen lineaarinen ryhmä "SL"("R") ja tekijäryhmäksi saadaan projektiivinen yleinen lineaarinen ryhmä
"PGL"("R") = "GL"("R")/"Z"("GL"("R")) ja projektiivinen erityinen lineaarinen ryhmä
"PSL"("R") = "SL"("R")/"Z"("SL"("R")). Projektiivinen erityinen lineaarinen ryhmä
"PSL"("R") reaalilukujen kunnan suhteen on yksinkertainen kun "n" ≥ 2, lukuun ottamatta tapauksia "n" = 2
ja kun kunnan kertaluku on kaksi tai kolme.


title: Klassiset Lien ryhmät

text:
Unitaarinen ryhmä "U"("R") on ryhmä joka säilyttää modulin seskvilineaarisen muodon. Näillä on
aliryhmämä erityinen unitaarinen ryhmä "SU"("R") ja niiden tekijänä saadaan projektiivinen unitaarinen ryhmä
"PU"("R") = "U"("R")/"Z"("U"("R")) ja projektiivinen erityinen unitaarinen ryhmä
"PSU"("R") = "SU"("R")/"Z"("SU"("R"))


title: Klassiset Lien ryhmät

text:
Symplektinen ryhmä "Sp"("R") säilyttää modulin vinosymmetrisen muodon. Sillä on tekijänä
projektiviinen symplektinen ryhmä "PSp"("R"). Yleinen symplektinen ryhmä "GSp"("R") sisältää
modulien automorfismit, joissa vinosymmetrinen muoto on kerrottu jollain kääntyvällä skalaarilla. Projektiivinen symplektinen ryhmä "PSp"("R")
äärellisen kunnan "R" suhteen on yksinkertainen kun "n" ≥ 1, lukuun ottamatta tapauksia, missä "n" = 1 ja kunnan kertaluku on 2 tai 3.


title: Klassiset Lien ryhmät

text:
Ortogonaalinen ryhmä "O"("R") säilyttää modulin ei-degeneroidun kvadraattisen muodon. Tämän aliryhmä on
erityinen ortogonaalinen ryhmä "SO"("R") ja tekijöinä projektiivinen ortogonaalinen ryhmä "PO"("R")
ja projektiivinen erityinen ortogonaalinen ryhmä "PSO"("R") (Kun karakteristika on kaksi, on determinantti aina yksi, joten
ortogonaalinen ryhmä määritellään usein niiden alkioiden muodostamana ryhmänä, joiden Dicksonin invariantti on yksi.)


title: Klassiset Lien ryhmät

text:
On olemassa nimetön ryhmä, jota merkitään usein Ω("R"). Se koostuu ortogonaalisen ryhmän alkioista, joiden spinor normi on yksi
ja vastaavan ali- ja tekijäryhmät ovat "S"Ω("R"), "P"Ω("R"), "PS"Ω("R").
(Positiivisesti definiitille neliömudoille reaalilukujen suhteen ryhmä Ω on sama kuin ortogonaalinen ryhmä, mutta yleisessä tapauksessa se on pienempi.
On olemassa myös ryhmän Ω("R") kaksoispeite, jota kutsutaan pin-ryhmäksi, "Pin"("R"), ja sen aliryhmä on
spin-ryhmä "Spin"("R"). Yleinen ortogonaalinen ryhmä "GO"("R") sisältää automorfismit, jotka saadaan
ottamalla moduli, joka saadaan kertomalla neliömuoto jollain kääntyvällä skalaarilla.


title: Klassiset Lien ryhmät

text:
Vastakohtana klassisiin Lien ryhmiin ovat poikkeukselliset Lien ryhmät "G", "F", "E",
"E", "E", jotka ovat vähemmän tunnettuja. Nämä löydettiin noin vuonna 1890 kun Wilhelm Killing ja Élie Cartan
luokitteli yksinkertaiset Lien algebrat kompleksilukujen suhteen.


title: Annu

text: Annu on suomalainen naisen etunimi, joka on muunnelma nimestä Anna. Vuoden 2009 loppuun mennessä nimi oli annettu 866 henkilölle. Vuodesta 2015 lähtien Annun nimipäivää on vietetty 9. joulukuuta, joka ennestäänkin on Annan ja sen useiden muunnelmien nimipäivä.


title: Längelmäen kirkko

text: Längelmäen kirkko on vuosina 1770–1772 rakennusmestari Antti Piimäsen johdolla rakennettu barokkityylinen puukirkko. Kirkko sijaitsee entisen Längelmäen Hakosalmen kylässä, joka kuntaliitoksen myötä siirtyi Oriveteen.


title: Längelmäen kirkko

text: Längelmäen kirkko on jäänyt sijainniltaan syrjäiseksi asutuksen ja palvelujen painopisteen siirryttyä Längelmäen entiseen kuntakeskukseen, valtatie 9:n ja Orivesi-Jyväskylä-radan varrella sijaitsevaan Länkipohjaan, jonne on kirkolta matkaa yli 10 kilometriä. Itse kirkon naapureina on vain muutamia maalaistaloja.


title: Längelmäen kirkko

text:
Piispa F. C. Mennanderin pitäessä tarkastusta Längelmäellä vuonna 1767 valittivat pitäjäläiset vanhan kirkon käyneen ahtaaksi ja niin rappeutuneeksi, että jumalanpalveluksessa käynti kävisi pian vaaralliseksi, minkä vuoksi he ehdottivat uuden puukirkon rakentamista. Samana vuonna tehtiin yksimielinen päätös uuden kirkon rakentamisesta rakennusmestari Antti Piimäsen esittämän piirustuksen mukaisesti. Päätettiin myös, että vanhalle paikalle kirkkoa ei voinut rakentaa paikan vetisyyden takia. Isossa ja vesien jakamassa pitäjässä uuden kirkon sijainti aiheutti riitelyä ja yhteisymmärrykseen ei päästy. Tuomiokapituli esitti joulukuussa 1767 paikaksi Hakosalmea ja maaherra puolsi sitä. Käräjäoikeudessa asia hyväksyttiin, mutta osa pitäjäläisistä valitti päätöksestä kuninkaalliselle majesteetille. Valitus auttoi ja kuningas Aadolf Fredrik antoi 3.3.1769 päätöksen, että ehdotetuista kirkon paikoista tuli pitää uusi katsastus tuomarin, pitäjänmiesten, kruunun ja konsistorin asiamiesten läsnä ollessa. Enemmistö, 39 taloa, kannatti Hakosalmea 34 vastustaessa. Katsastusoikeus puolsi kirkon rakentamista Hakosalmelle, maaherra ja tuomiokapituli kannattivat sitä ja lopulta kuningas Kustaa 20.11.1771 vahvisti päätöksen. Päätöksen vahvistamisen aikoihin kirkko oli jo puoliksi rakennettu, mistä kuningas nuhteli seurakuntaa. Antti Piimäsen rakentama Längelmäen kirkko valmistui syksyllä 1772.
Puinen rakennus kaipasi korjausta usein. Vuonna 1779 kirkko maalattiin punamullalla. Paanukaton tervaaminen puhutti pitäjänkokouksissa, kun terva piti hakea aina Virroilta ja Ruovedeltä asti. Jo vuonna 1794 oli kirkon tornia korjattava, työn suoritti mestari Matti Åkerblom-Pärnä. Vuonna 1799 puuseppä Simo Åkerman korjasi penkkejä ja parvekkeita. Kirkon kattoa paikattiin vuonna 1806, jolloin se myös tervattiin.


title: Längelmäen kirkko

text: Ukkonen ja pyörremyrsky rikkoivat katon ja pullistivat päätyseinän, joita korjattiin vuosina 1821-1822. Vuonna 1836 korjattiin vuotava katto jälleen ja samalla pitäjänmiehet yksimielisesti päättivät suurentaa pieninä pitämiään ikkunoita, jotta pimeänä pidetty kirkko saataisiin valoisaksi. Vuonna 1837 kirkko päätettiin maalata sisältä, alaosa öljyvärillä, yläosa liituvärillä ja parveke koristettiin pyhien miesten kuvilla. Samalla vuonna 1784 lahjoitettu alttaritaulu korvattiin uudella, vanha sijoitettiin kuorin vasempaan nurkkaan. Vanha taulu, "helvetintauluna" tunnettu "Viimeinen tuomio" kuvasi yläosassaan taivasta enkeleineen ja alaosassaan palavaa helvettiä paholaisineen. Uusi taulu kuvasi Kristusta ristillä. Kirkon paanukatto ei pysynyt kunnossa, vuonna 1839 syytettiin rettelöinnin vuoksi virasta erotettua entistä kirkonisäntää kelvottomasti suoritetusta katon korjauksesta ja häneltä vaadittiin korvausta vuotavan katon sisämaalauksille aiheuttaneista vahingoista. Hän ei kuitenkaan vapaaehtoisesti suostunut korvauksiin ja rettelöiden välttämiseksi annettiin asian jäädä. Vuonna 1841 katto jälleen korjattiin ja irtaantuneet lehterinkuvat kiinnitettiin uudestaan. Ukkosen rikkomaa kirkon itäseinää korjattiin ja samalla kirkon tehtiin ulkovuoraus laudoilla vuosina 1846-1848. Kirkon ulkoasu muuttui vuonna 1874, kun se maalattiin keltaiseksi aiemman vihreän sijasta. Ensimmäiset B.A. Thulén rakentamat 12 ääniset urut hankittiin vuonna 1877, ne asennettiin pääoven yllä olevalle lehterille, jonka rakennetta samalla jouduttiin vahvistamaan.


title: Längelmäen kirkko

text: Toimikunta pyysi vuonna 1890 Helsinkiläisen arkkitehti Josef Stenbäckin tarkastamaan kirkon ja antamaan lausunnon sen korjaamisesta. Samoihin aikoihin tapahtunut siirtyminen vanhoista mitoista metrijärjestelmään ja kustannuarviosta johtuneet erimielisyydet aiheuttivat viivytyksiä ja lopulta työhön päästiin vuonna 1896. Uusi sakasti rakennettiin kirkon itäpäähän ja sen yläkertaan tehtiin museohuone, lisäksi kirkkoon hankittiin kolme ripauunia ja sakastiin rautainen kamina. Alttaritaulu vaihdettiin uuteen taiteilija Feliks Franginin maalaamaan. Kirkko vihittiin uudelleen jo 28. joulukuuta 1896, vaikka työt valmistuivat lopullisesti seuraavan kesän aikana.


title: Längelmäen kirkko

text: Kirkon vanhaa esineistöä esittelevä museo sijaitsee kirkkoon myöhemmin lisätyn sakastin yläkerrassa sekä Kirkkotien toisella puolella olevassa pitäjän lainamakasiinissa.


title: Kate Williamson

text: Kate Williamson (19. syyskuuta 1930 – 6. joulukuuta 2013) oli yhdysvaltalainen näyttelijä.


title: Kate Williamson

text: Williamson oli näyttelijä Nydia Westmanin ja tuottaja-käsikirjoittaja Salathiel Robert Sparksin tytär. Hänet nähtiin uransa aikana muun muassa Michael Douglasin ja Demi Mooren elokuvassa "Verkossa" (1994) sekä tv-sarjoissa "Ellen", "Hill Street Blues", "Murhasta tuli totta" ja "Koti kuntoon".


title: Kate Williamson

text: Williamsonin puoliso oli näyttelijä Al Ruscio (1924–2013). Heidän neljästä lapsestaan kolme on viihdealalla.


title: John French

text: John French, Ypresin 1. jaarli (28. syyskuuta 1852 Ripple, Kent – 22. toukokuuta 1925 Deal, Kent) oli brittiläinen sotamarsalkka, joka toimi Britannian siirtoarmeijan komentajana länsirintamalla ensimmäisen maailmansodan alkuvaiheessa 1914–1915. Hänen alaisuudessaan brittijoukot kärsivät sodan ensimmäiset massiiviset miestappionsa ilman merkittävää etenemistä.


title: John French

text: French palveli aluksi vuosina 1866–1870 kuninkaallisessa laivastossa, ja siirtyi maavoimiin vuonna 1874. Hän osallistui Sudanin sotaretkeen 1884–1885, toimi husaarirykmentin komentajana 1889–1893 ja kenraaliadjutanttina 1893–1897. Hän tuli tunnetuksi ratsuväenkomentajana vuosina 1899–1902 käydyssä buurisodassa. Buurisodan puhjettua French sai kenraalimajurin arvon ja palveli aluksi George Whiten alaisuudessa. French saavutti voiton Elandslaagten taistelussa 21. lokakuuta 1899, pakeni Ladysmithin linnoituksesta juuri ennen sen jäämistä buurien saartorenkaaseen ja kunnostautui useissa taisteluissa Colesbergin seudulla marraskuun 1899 ja tammikuun 1900 välisenä aikana. Helmikuussa 1900 hänestä tehtiin ratsuväkidivisioonan komentaja Frederick Robertsin alaisuudessa. French vapautti Kimberleyn piirityksestä 15. helmikuuta ja katkaisi kaksi päivää myöhemmin Piet Cronjén armeijan paon Paardebergissa, minkä jälkeen hän osallistui myös muihin Robertsin johtamiin operaatioihin. French ylennettiin lokakuussa 1900 kenraaliluutnantiksi ja nimitettiin seuraavassa kuussa etelä-Transvaalin brittijoukkojen ylipäälliköksi. Hänet kutsuttiin lokakuussa 1901 takaisin Englantiin Aldershotiin sijoitetun armeijakunnan komentajaksi.


title: John French

text: Vuonna 1907 French ylennettiin kenraaliksi ja nimitettiin Britannian armeijan ylitarkastajaksi. Hän toimi vuosina 1912–1913 pääesikunnan päällikkönä ja sai 1913 sotamarsalkan arvon. Ensimmäisen maailmansodan puhjettua elokuussa 1914 hänet nimitettiin komentamaan brittiläistä siirtoarmeijaa, joka lähetettiin taistelemaan mantereelle. Brittijoukkojen ensimmäisessä merkittävässä taistelussa Belgian Monsissa 23. elokuuta hän joutui perääntymään ylivoiman edessä, mutta onnistui alkuperäisen tavoitteensa mukaisesti viivyttämään saksalaisia ja siten suojaamaan Ranskan viidennen armeijan perääntymistä. Kärsittyään tappion myös Le Cateaun taistelussa kolme päivää myöhemmin French menetti tilapäisesti uskonsa menestymisen mahdollisuuksiin, ja pelastaakseen joukkonsa hän suunnitteli perääntymistä Seinen eteläpuolelle tai jopa vetäytymistä kokonaan pois Ranskasta. Syyskuussa 1914 sotaministeri Herbert Kitchener kävi valamassa häneen lisää taistelutahtoa ja määräsi tiivistämään yhteistyötä Ranskan ja Belgian armeijoiden kanssa. Frenchin optimismi palautui asemasotavaiheen aikana.


title: John French

text: French määräsi huomattavasti vahvistetut brittijoukot 19. lokakuuta alkaen suureen kahdessa suunnassa edenneeseen hyökkäykseen Belgian Ypresin itäpuolella. Saksalaiset kävivät seuraavana päivänä vastahyökkäykseen ja Ypresin ensimmäinen taistelu jatkui 22. marraskuuta saakka. Taistelu päättyi tuloksettomana, sillä kumpikaan puoli ei edennyt, mutta miestappiot olivat hyvin suuret. Sama toistui Ypresin toisessa taistelussa seuraavan vuoden huhtikuussa, samoin Neuve Chapellen taistelussa maaliskuussa 1915 ja Loosin taistelussa syyskuussa. Pelkästään kahdessa Ypresin taistelussa britit menetettivät yli 117 000 miestä. French ei kyennyt toimivaan yhteistyöhön Britannian hallituksen eikä liittolaismaiden armeijoiden kanssa, ja hänellä oli vaikeuksia sopeutua maailmansodan luomiin uudenlaisiin sodankäynnin puitteisiin. Lopulta hänet päätettiin siirtää pois tehtävistään, sillä hänen katsottiin laiminlyöneen reservien hyödyntämisen Loosin taistelussa. French painostettiin eroamaan 17. joulukuuta 1915 ja hänen tilalleen nimitettiin kenraali Douglas Haig.


title: John French

text: French toimi tämän jälkeen vuosina 1915–1918 Britannian kotijoukkojen komentajana, ja sai siten vastuulleen myös Irlannin pääsiäiskapinan kukistamisen vuonna 1916. Toukokuusta 1918 vuoden 1921 alkuun hän toimi Irlannin lordiluutnanttina ja kenraalikuvernöörinä. Irlannissa hän määräsi ensi töikseen pidätettäviksi Sinn Féin -puolueen johtajat, joiden arveli vehkeilevän saksalaisten kanssa. Frenchin toimet Irlannissa lähinnä lisäsivät Sinn Féinin edustaman radikaalin nationalismin kannatusta ja sitä paitsi puolueen sotilaallisen siiven edustajat onnistuivat jatkamaan työtään maan alta. Frenchistä tehtiin 1916 Ypresin ja High Laken varakreivi (High Lake oli hänen sukutilansa Irlannin Roscommonissa) ja 1922 Ypresin jaarli. Hän julkaisi vuonna 1919 ensimmäistä maailmansotaa käsitelleen muistelmateoksen "1914".


title: Ann (nimi)

text: Ann on monissa maissa yleinen naisen etunimi, heprealaisperäisen Anna-nimen lyhentynyt muoto.


title: Ann (nimi)

text: Suomessa nimi Ann on 1900-luvun alusta vuoden 2009 loppuun mennessä annettu 1875 tytölle. Vuodesta 2015 lähtien Annin nimipäivä on suomenruotsalaisen kalenterin mukaan 9. joulukuuta, joka ennestäänkin on sekä suomen- että ruotsinkielisessä kalenterissa Annan ja sen useiden muunnelmien nimipäivä.


title: Otmar Striedinger

text: Otmar Striedinger (s. 14. huhtikuuta 1991) on itävaltalainen alppihiihtäjä, joka edustaa seuratasolla SC Innerkrems-Eisentrattenia.


title: Otmar Striedinger

text: Striedinger sai nuorten MM-kilpailuissa pronssia syöksylaskussa Crans-Montanassa 2011. Sotšin olympialaisissa 2014 hön sijoittui supersuurpujottelussa viidenneksi.


title: Otmar Striedinger

text: Maailmancupissa Striedinger kilpaili ensimmäisen kerran Lake Louisen supersuurpujottel]ssa marraskuussa 2010 sijoittuen 38:nneksi. Ensimmäiset maailmancuppisteensä hän saavutti oltuaan 25:s Bormion syöksylaskussa joulukuussa 2012. Ensimmäisen palkintokorokepaikkansa hän saavutti oltuaan toinen Beaver Creekin supersuurpujottelussa joulukuussa 2013. Tätä ennen hän oli sijoittunut maailmancupissa parhaimmillaan 17:nneksi. Hän sijoittui kolmanneksi Kitzbühelin syöksylaskussa 2019.


title: Haavoittunut soturi hangella

text: Haavoittunut soturi hangella (myös "Haavoittunut suomalainen soturi hangella") on suomalaisen taiteilijan Helene Schjerfbeckin öljyvärimaalaus vuodelta 1880. Kooltaan tämä työ on 39×59,5 cm ja se kuuluu Ateneumin taidemuseon kokoelmiin.


title: Haavoittunut soturi hangella

text: "Haavoittunut soturi hangella" on Helene Schjerfbeckin läpimurtoteos, jonka hän maalasi 17-vuotiaana. Tämä Suomen sodan (1808–1809) aiheeseen liittyvä maalaus on ensimmäinen häneltä Suomen Taideyhdistyksen kokoelmiin hankittu maalaus. Se ostettiin taideyhdistyksen kokoelmiin heti Suomen taideyhdistyksen näyttelystä vuonna 1880. Maalauksen todennäköisenä innoittajana oli J. L. Runebergin runoteos "Vänrikki Stoolin tarinat", vaikka se ei suoraan viittaa mihinkään Runebergin runoista. Schjerfbeck teki samoihin aikoihin useita "Vänrikki Stoolin tarinoihin" perustuneita vähemmän tunnettuja maalauksia.


title: Haavoittunut soturi hangella

text: Teos on harmaavoittoinen, jossa lumen pintaa Schjerfbeck elävöitti keltaisen ja vaaleapunaisen sävyillä. Schjerfbeck maalasi tähän teokseen hyvin nuoren, vaalean sotilaan nojaamaan koivuun. Hänen rusoittavat poskensa viittaavat kuumeeseen, kun hän ase kädessään katsoo eteenpäin tässä maalauksessa. Sinitakkinen univormu lienee viittaus Pohjanmaan jalkaväkirykmenttiin. Teokseen liittyvää mystiikkaa on se, että sotilasjoukosta, joka näkyy jäällä, ei voi varmuudella sanoa ovatko he tulossa vai menossa. Schjerfbeckin omasta kirjeestä 1920-luvulta on päätelty, että kyseessä olisi omien sotilaiden jättämä haavoittunut. Suomen sodassa viimeiset suuret joukkoperääntymiset tapahtuivat loppuvuonna 1808, jolloin ruotsalaiset joukot vetäytyivät Tornioon asti. Muuallakaan ei tapahtunut enää suuria joukkoperääntymisiä tämän jälkeen. Maalauksen soturi saattaa edustaa vertauskuvallisesti myös koko Suomea, jonka Ruotsin armeija perääntyessään jätti oman onnensa nojaan. Hahmoa on väitetty myös Schjerfbeckin vertauskuvalliseksi omakuvaksi.


title: Haavoittunut soturi hangella

text: "Haavoittunut soturi hangella" on siitä otettujen kuvien luoman vaikutelman ja sen maineeseen nähden yllättävän pienikokoinen maalaus.


title: Kraemer

text: Kraemer, Kræmer, von Kraemer tai von Kræmer on muun muassa seuraavien henkilöiden sukunimi:


title: Einar Reuter III

text: Einar Reuter III on suomalaisen taiteilijan, Helene Schjerfbeckin öljyvärimaalaus vuodelta 1919–1920. Kooltaan tämä työ on 34×28 cm ja se kuuluu Ateneumin taidemuseon kokoelmiin.


title: Einar Reuter III

text: Einar Reuter oli Helene Schjerfbeckin ystävä, johon hän oli tutustunut tämän tultua tapaamaan häntä vuonna 1915. Kirjailija, taiteilija, metsänhoitaja Reuter oli ihaillut Schjerbeckiä ja hankkinut neljä hänen maalaustaan itselleen jo aiemmin. Parin vuoden kuluttua tästä tapaamisesta Reuter kirjoitti ensimmäisen Schjerfbeckin elämäkerran. Heidän ystävyytensä ja keskusteluyhteytensä jatkui koko heidän elämänsä ajan.


title: Einar Reuter III

text: Helene Schjerfbeck alkoi maalata "Einar Reuter III "-teosta samana vuonna 1919, kun Einar Reuter yllättäen ilmoitti Schjerbeckille kihlautuneensa Norjan matkallaan. Tuo kihlaus oli järkytys Schjerfbeckille, jolle Reuter oli ollut tärkeä ystävä tätä ennen. Hän oli maalannut edellisenä vuonna, 1918, lämpimän "Purjehtija"-teoksen Reuterista heidän yhteisellä lomallaan. Tämän Einar Reuter III -teoksen Reuterin ilme suurine pupilleineen on puolestaan kuin Schjerbeckin oman tunteen kuvaus seuraavana kesänä: pysähtynyt, yllättynyt, shokeraantunut.


title: Maan Turva

text: Maan Turva oli Suomessa talvisodan aikana toiminut kansalaisten mielipidettä havainnoinut yhdistys. Yhdistyksen perustamista ajoi Akateeminen Karjala-Seura AKS.


title: Maan Turva

text: Maan Turva -yhdistyksen perusti AKS talvisodan alla 12. lokakuuta 1939. AKS:ssa haluttiin sisäisen vaaran välttämiseksi luoda vahva propagandarintama, jonka tueksi oli järjestettävä mielialanhoito armeijan tiedotus- ja tarkastustoiminnan suunnitelmia tarkemmin ja laajemmin. Toimintaa oli aloittamassa Vilho Helanen, joka toimi myös yhdistyksen toiminnanjohtajana koko sen olemassaolon ajan. Yhdistyksen muina johtohenkilöinä toimivat ekonomi Juha Laurila (pääsihteeri), diplomi-insinööri Pentti Veijola (kenttäosaston puheenjohtaja), valmisteluosaston puheenjohtajana talvisotaan asti toimi tekniikan tohtori Reino Castrén, hänen jälkeensä maisteri Yrjö Vuorjoki.


title: Maan Turva

text: Maan Turvan pääasiallinen tehtävä mielialojentarkkailu järjestettiin asiamiesten ilmoitusten kautta. Maan Turvan toimisto sijaitsi ennen talvisotaa uudella ylioppilastalolla, mutta sodan alettua se siirtyi Meilahteen. Talvisodan alkaessa järjestöllä oli noin 10 000 ihmisen tiedusteluverkosto kattaen koko maan. Pelkästään asiamiehiä oli helmikuussa 1940 3150. Yhdistyksen aloitteesta talvisotaa ennen ja sen aikana järjestettiin ympäri maata useita maanpuolustusjuhlia. Myös radioon toimitettiin ohjelmia, jotka perustuivat kansalaisten mielialoihin. Ohjelmistoon kuului myös erilainen kiertue- ja viihdytystoiminta. Maan Turva julkaisi talvisodan aikana myös lukuisia lehtisiä ja useita kirjoja. Kirjat olivat pääasiallisesti sodasta kertovia kuvateoksia.


title: Maan Turva

text: Toiminta jatkui koko talvisodan ja alkoi hiljentyä kun sota loppui maaliskuussa 1940. Maan Turvan keskustoimisto lopetettiin virallisesti 1. elokuuta 1940, mutta vähäinen toiminta ja asiamiestoiminta jatkui aina jatkosodan alkuun asti.


title: Raptor (laskettelurinne)

text: Raptor on laskettelurinne Beaver Creek Resortissa Coloradossa Yhdysvalloissa.


title: Raptor (laskettelurinne)

text: Raptor tehtiin vuoden 2015 alppihiihdon MM-kilpailuja varten, joissa naisten vauhtilajit järjestettiin tässä rinteessä.


title: Raptor (laskettelurinne)

text: Birds of Prey sijaitsee Raptorin vasemmalle puolen. Rinteet yhtyvät ennen "Redtail Jump"ia, loppuliuku ja maalialue ovat samat molemmilla rinteillä. Vuoden 2015 alppihiihdon MM-kilpailut järjestettiin Red Tail Stadiumilla, lukuun ottamatta joukkuekilpailua. Suurin osa rinteistä ja hyppyreistä on nimetty petolintujen mukaan.


title: Raptor (laskettelurinne)

text: Syöksylaskun lähtö sijaitsee 3 440 metriä merenpinnan yläpuolella Solitude -rinteessä. Rinteen ylin osuus "The Runway" on melko tasainen liukuosuus. Tätä seuraa "The Apex" josta alkaa, Peregrine -rinne, radan jyrkimmät osuudet, siinä on myös Super-G:n lähtöpaikka. The Apexissa on "Predator Corner". Sitä seuraa "Lech-Zuers Schuss", sitten tulee "The Gauntlet", sitä seuraa Kestrel -rinne, jossa sijaitsee radan jyrkin kohta.


title: Raptor (laskettelurinne)

text: Kestrelin jälkeen palataan takisin Peregrine -rinteen "Banshee Bank"iin, jossa sijaitsevat "Liberty Jump", "Heckle Jump" ja "Jeckle Jump". Seuraavana on radan toiseksi viimeinen osuus "Peregrine runout", jossa rinteen jyrkkyys loivenee.


title: Raptor (laskettelurinne)

text: Peregrine runoutin jälkeen rata yhtyy Golden Eagle -rinteeseen ja siitä alkaa myös loppuliuku jossa sijaitsee "Redtail Jump". Redtail Jumpista hypätään pahimmillaan 40 metriä, kun ihannehypyn pituus on noin 25 metriä. Raptor päättyy 2 730 metriä merenpinnan yläpuolella Red Tail Stadiumille.


title: Raptor (laskettelurinne)

text: Raptor -rinne kulkee Solitude-, Peregrine-, Kestrel- ja Golden Eagle -rinteissä. Miesten vauhtilajiradat siirtyivät joulukuussa 2013 Golden Eagle -rinteeseen jo Predator Cornerista eli suurpujottelun lähtöpaikan kohdalla.


title: Raptor (laskettelurinne)

text: "Raptor" tarkoittaa suomennettuna petolintua, "Solitude" yksinäisyyttä, "Peregrine" muuttohaukkaa, "Kestrel" amerikantuulihaukkaa, "Golden Eagle" maakotkaa, "The Runway" kiitotietä, "The Apex" apeksia, "Predator Corner" saalistajan mutkaa, "The Gauntlet" kädensuojusta, "Banshee Bank" Banshee pengertä, "Liberty Jump" vapaushyppyriä, "Heckle Jump" Heckle hyppyriä, "Jeckle Jump" Jeckle hyppyriä, "Peregrine runout" Peregrinestä poistuloa ja "Redtail Jump" amerikanhiirihaukka hyppyriä.


title: Salute (Little Mixin albumi)

text: Salute on vuonna 2013 ilmestynyt tyttöbändi Little Mixin toinen albumi. Levy sisältää muun muassa hitit "Move" ja "Salute".


title: Kurnulivertäjä

text: Kurnulivertäjä ("Lalage nigra") on käpinkäisten heimoon kuuluva varpuslintu.


title: Kurnulivertäjä

text: Kurnulivertäjää tavataan Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.


title: Ruohikkolivertäjä

text: Ruohikkolivertäjä ("Lalage sueurii") on käpinkäisten heimoon kuuluva varpuslintu.


title: Ruohikkolivertäjä

text: Ruohikkolivertäjää tavataan Indonesiassa ja Itä-Timorissa. Lajin on raportoitu olevan yleinen, ja sen kannankehitys on runsastuva. Se on luokiteltu elinvoimaiseksi.


title: Punavatsalivertäjä

text: Punavatsalivertäjä ("Lalage aurea") on käpinkäisten heimoon kuuluva varpuslintu.


title: Punavatsalivertäjä

text: Punavatsalivertäjää tavataan Indonesiassa. Lajin on raportoitu olevan suhteellisen yleinen Halmaheralla. Se on vähenemässä elinympäristöjen tuhoutumisen vuoksi, mutta laji on luokiteltu elinvoimaiseksi, koska sen ei uskota olevan vaarassa.


title: Unmerciful

text: Unmerciful on yhdysvaltalainen brutaali death metal -yhtye, joka perustettiin vuonna 2001 Topekassa, Kansasissa. Se koostuu death metal -yhtye Originin jäsenistä, ja sen basistina toimii Cannibal Corpsen livekokoonpanossa toiminut Jeremy Turner.


title: Unmerciful

text: Yhtye solmi levytyssopimuksen Unique Leader Recordsin kanssa joulukuussa 2005. Esikoisalbumi "Unmercifully Beaten" julkaistiin elokuussa 2006.


title: Leadenhall Market

text: Leadenhall Market on Lontoossa sijaitseva katettu kauppakeskus. Alue on ollut kauppapaikkana jo 1300-luvulla. Lontoon vuoden 2012 olympialaisten maratonreitti kulki kauppakeskuksen läpi.


title: Leadenhall Market

text: Leadenhall Market on ollut kuvauspaikkana elokuvissa Harry Potter ja viisasten kivi, The Imaginarium of Doctor Parnassus, Pappi, lukkari, talonpoika, vakooja sekä Hereafter. Myös Erasuren musiikkivideo "Love to Hate You" on kuvattu kauppakeskuksessa.


title: Unmercifully Beaten

text: Unmercifully Beaten on yhdysvaltalaisen brutaalin death metal -yhtyeen Unmercifulin esikoisalbumi. Se julkaistiin vuonna 2006 levymerkillä Unique Leader Records.


title: Origin (yhtye)

text: Origin on yhdysvaltalainen teknisen death metalin yhtye Topekasta, Kansasista. Yhtyeen perustivat kitaristit Paul Ryan sekä Jeremy Turner vuonna 1997. Yhtye julkaisi omakustanne EP:n "A Coming into Existence" kesäkuussa 1998, ja vuotta myöhemmin yhtye solmi levytyssopimuksen Relapse Recordsin kanssa joulukuussa 1999. Yhtyeen eponyymi esikoisalbumi "Origin" julkaistiin vuonna 2000 levymerkillä Relapse Records.


title: Origin (yhtye)

text: Originin ja Relapse Recordsin yhteistyö loppui neljännen studioalbumin julkaisemisen jälkeen vuonna 2008, minkä jälkeen se liittyi Nuclear Blastille marraskuussa 2010. Yhtyeen viimeisin studioalbumi, "Omnipresent", julkaistiin heinäkuussa 2014.


title: Édouard de Castelnau

text: Noël Marie Joseph Édouard de Curières de Castelnau (24. joulukuuta 1851 Saint-Affrique – 19. maaliskuuta 1944 Montastruc-la-Conseillère) oli ranskalainen kenraali, joka palveli ensimmäisessä maailmansodassa.


title: Édouard de Castelnau

text: Castelnau osallistui nuorena jalkaväen upseerina Saksan–Ranskan sotaan. Hänet ylennettiin 1876 kapteeniksi, 1889 majuriksi, 1896 everstiluutnantiksi, 1900 everstiksi ja rykmentin komentajaksi, 1906 prikaatinkenraaliksi ja prikaatin komentajaksi sekä 1909 divisioonankenraaliksi ja divisioonan komentajaksi. Castelnau toimi ylipäällikkö Joseph Joffren esikuntapäällikkönä vuosina 1911–1914 sekä 1915–1916. Hän auttoi kehittämään Ranskan hyökkäyssuunnitelmaa, joka tunnettiin nimellä suunnitelma XVII. Suunnitelman mukaan Ranskan tuli sodan aikana vallata Saksalta edellisessä sodassa menetetty Elsass-Lothringen ja käyttää sitä hyökkäystienä Saksaan. Maailmansodan sytyttyä Castelnau nimitettiin Ranskan toisen armeijan komentajaksi tehtävänään vallata Lothringen, mutta hän kärsi tappion 20.–22. elokuuta 1914 käydyssä Lothringenin taistelussa. Peräännyttyään hän onnistui kuitenkin puolustamaan asemiaan Nancyssa. Castelnau siirrettiin seuraavaksi komentamaan uutta toista armeijaa Pohjois-Ranskaan. Hän kannatti edelleen hyökkäävää taktiikkaa Albertin taistelussa syyskuussa 1914.


title: Édouard de Castelnau

text: Castelnau nimitettiin kesäkuussa 1915 Ranskan keskisen armeijaryhmän komentajaksi ja hän johti syyskuussa tehtyä hyökkäysyritystä Champagnessa. Saman vuoden joulukuussa hän palasi esikuntapäälliköksi. Verdunin taistelun aikana Castelnau oli järjestämässä Verdunin puolustusta ja suositteli Philippe Pétainia siitä vastaavaksi komentajaksi. Castelnau jäi syrjään sodanjohdosta vuoden 1916 lopussa, kun Joffren tilalle ylipäälliköksi nimitettiin Robert Nivelle. Castelnau johti tammi–maaliskuussa 1917 Venäjällä vieraillutta lähetyskuntaa ja toimi sen jälkeen itäisen armeijaryhmän komentajana. Sodan viime vaiheessa 1918 hän sai johtaa jälleen etenemistä Lothringeniin.


title: Greenwichin jalankulkutunneli

text: Greenwichin jalankulkutunneli on jalankulkutunneli Lontoossa, joka yhdistää Greenwichin ja Isle of Dogsin alittaen Thamesin.


title: Greenwichin jalankulkutunneli

text: Sir Alexander Binnien suunnittelema tunneli avattiin vuonna 1902. Se rakennettiin helpottamaan etelälontoolaisten kulkua töihin Isle of Dogsin satamaan. Tunneli on 370 metriä pitkä.


title: Hopetounin vesiputokset

text: Hopetounin vesiputoukset sijaitsevat Aire-joessa Otwayn kansallispuistossa Australiassa, Victorian osavaltiossa. Putouskorkeus on 30 metriä. Hopetounin vesiputoukset on kuuluisia kauneudestaan ja luonnonvaroistaan.


title: Toppeliuksen talo

text: Toppeliuksen talo on Oulun keskustassa sijaitseva empiretyylinen asuin- ja liikerakennus, joka nykyisin on Oulun Seudun Setlementti ry:n käytössä.


title: Toppeliuksen talo

text: Toppeliuksen suvulla on ollut talo samalla paikalla Torikadun varrelle jo ennen nykyistä rakennusta, mutta talo tuhoutui Oulun suuressa kaupunkipalossa 1822. Professori Gustaf Toppelius rakennutti uuden talon tulipalossa autioituneelle tontille vuonna 1826. Rakennus oli aluksi yksikerroksinen. Toppelius sai luvan talon korottamiseksi kaksikerroksiseksi vuonna 1836 ja laajennustyöt valmistuivat seuraavana vuonna..


title: Toppeliuksen talo

text: Gustaf Toppeliuksen veljenpoika, Zachris Topelius, asui talossa käydessään Oulun triviaalikoulua vuosina 1829–1832. Perikunta möi talon Leonard Candelinille kymmenen vuotta Gustaf Toppeliuksen kuoleman jälkeen 1874. Candelinien aikana talon ikkunat uusittiin ja julkisivu sai uusrenessanssia mukailevan vuorauksen. Pohjanmaan Kauppiaat Oy:lle talo myytiin 1917. Vanhemmat oululaiset muistavatkin talon usein Pohjanmaan talona. Pohjanmaa teetti arkkitehti Oiva Kallion suunnitelmien mukaan muutostyöt, joissa muun muassa rakennettiin kadunpuoleinen uusklassistinen pääsisäänkäynti ja uusittiin kiinteä sisustus. Oulun Puhelin Oy osti rakennuksen 1979 ja kunnosti sen vuosina 1999–2000 Oulun kaupungin kansainvälisen toimintakeskuksen käyttöön.


title: Toppeliuksen talo

text: Oulun Puhelimelle myönnettiin Oulun läänin rakennussuojelupalkinto, Viisikanta-palkinto, onnistuneesta rakennuksen käyttötarkoituksen muutoksesta vuonna 2001. Kunnostussuunnitelmat, joilla pyrittiin palauttamaan rakennus Oiva Kallion suunnitelmien mukaiseen asuun, laati arkkitehti Vesa Pajari arkkitehtitoimisto Harju Oy:stä.


title: Aunuksen kihlakunta

text: Aunuksen kihlakunta () oli kihlakunta Venäjän keisarikunnan Aunuksen kuvernementissa. Kihlakunta sijaitsi Laatokan koillisrannalla rajoittuen lännessä Suomen suuriruhtinaskuntaan kuuluneeseen Viipurin lääniin. Muualla kihlakunta rajoittui muihin Aunuksen kuvernementin kihlakuntiin: pohjoisessa ja idässä Petroskoin kihlakuntaan ja etelässä Lotinapellon kihlakuntaan.


title: Aunuksen kihlakunta

text: Kihlakunnan hallintokaupunki oli Aunus, jonka lisäksi siihen kuului kahdeksan kuntaa:


title: Aunuksen kihlakunta

text: Vuoden 1897 väestönlaskennassa kihlakunnan asukkaista karjalaisia oli 71,3 %, venäläisiä 27,0 % ja suomalaisia 1,5 %.


title: Kargopolin kihlakunta

text: Aunuksen kihlakunta () oli kihlakunta Venäjän keisarikunnan Aunuksen kuvernementissa. Kihlakunta sijaitsi kuvernementin itäosassa rajoittuen lännessä Puudožin kihlakuntaan ja lounaassa Vytegran kihlakuntaan. Kihlakunnan hallintokaupunki oli Kargopol.


title: Kargopolin kihlakunta

text: Vuoden 1897 väestönlaskennassa kihlakunnan asukkaista 99,8 % oli venäläisiä.


title: Naurulivertäjä

text: Naurulivertäjä ("Lalage atrovirens") on käpinkäisten heimoon kuuluva varpuslintu.


title: Naurulivertäjä

text: Nauruvertäjää tavataan Indonesiassa ja Papua-Uudessa-Guineassa. Lajin on raportoitu olevan melko yleinen, ja sen kannankehitys on vakaa. Se on luokiteltu elinvoimaiseksi.


title: Lotinapellon kihlakunta

text: Lotinapellon kihlakunta () oli kihlakunta Venäjän keisarikunnan Aunuksen kuvernementissa. Kihlakunta sijaitsi Syvärin eteläpuolella Laatokan ja Äänisen välisellä alueella. Se rajoittui pohjoisessa saman kuvernementin Aunuksen kihlakuntaan ja Petroskoin kihlakuntaan, idässä puolestaan Vytegran kihlakuntaan. Kihlakunnan hallintokaupunki oli Lotinapelto.


title: Lotinapellon kihlakunta

text: Vuoden 1897 väestönlaskennassa kihlakunnan asukkaista venäläisiä oli 79,8 % ja vepsäläisiä 19,2 %.


title: Sademetsälivertäjä

text: Sademetsälivertäjä ("Lalage leucomela") on käpinkäisten heimoon kuuluva varpuslintu.


title: Sademetsälivertäjä

text: Sademetsälivertäjää tavataan Australiassa, Indonesiassa ja Papua-Uudessa-Guineassa. Lajin on raportoitu olevan suurimmaksi osaksi melko yleinen. Se on luokiteltu elinvoimaiseksi.


title: Polynesianlivertäjä

text: Polynesianlivertäjä ("Lalage maculosa") on käpinkäisten heimoon kuuluva varpuslintu.


title: Polynesianlivertäjä

text: Polynesianlivertäjää tavataan Fidžissä, Niuella, Samoassa, Salomonsaarilla, Tongassa, Vanuatussa ja Wallis ja Futunassa. Lajni on raportoitu olevan yleinen, ja sen kannankehitys on vakaa. Se on luokiteltu elinvoimaiseksi.


title: Petroskoin kihlakunta

text: Petroskoin kihlakunta () oli kihlakunta Venäjän keisarikunnan Aunuksen kuvernementissa. Kihlakunta sijaitsi Äänisen länsirannalla rajoittuen lännessä Suomen suuriruhtinaskuntaan kuuluneeseen Viipurin lääniin. Muualla kihlakunta rajoittui muihin Aunuksen kuvernementin kihlakuntiin: pohjoisessa Poventsan kihlakuntaan, etelässä Aunuksen kihlakuntaan ja Lotinapellon kihlakuntaan.


title: Petroskoin kihlakunta

text: Kihlakunnan hallintokaupunki oli Petroskoi, jonka lisäksi siihen kuului 12 kuntaa:


title: Petroskoin kihlakunta

text: Vuoden 1897 väestönlaskennassa kihlakunnan asukkaista venäläisiä oli 67,1 %, karjalaisia 22,1 %, vepsäläisiä 9,1 % ja suomalaisia 1,1 %.


title: Samoanlivertäjä

text: Samoanlivertäjä ("Lalage sharpei") on käpinkäisten heimoon kuuluva varpuslintu.


title: Samoanlivertäjä

text: Samoanlivertäjää tavataan Samoassa. Laji on luokiteltu silmälläpidettäväksi, koska sen levinneisyysalue ja populaatio ovat pienet, ja koska se on vähenemässä elinympäristöjen tuhoutumisen takia.


title: Poventsan kihlakunta

text: Poventsan kihlakunta () oli kihlakunta Venäjän keisarikunnan Aunuksen kuvernementissa. Kihlakunta ulottui Äänisen pohjoisosista kauas länteen rajoittuen siellä Suomen suuriruhtinaskuntaan. Etelässä kihlakunta rajoittui Aunuksen kuvernementin Petroskoin kihlakuntaan ja kaakossa Puudožin kihlakuntaan. Pohjoisessa kihlakunta rajoittui Arkangelin kuvernementtiin kuuluneeseen Kemin kihlakuntaan.


title: Poventsan kihlakunta

text: Kihlakunnan hallintokaupunki oli Poventsa, jonka lisäksi siihen kuului 11 kuntaa:


title: Poventsan kihlakunta

text: Vuoden 1897 väestönlaskennassa kihlakunnan asukkaista karjalaisia oli 49,7 % ja venäläisiä 49,4 %.


title: Pitkäpyrstölivertäjä

text: Pitkäpyrstölivertäjä ("Lalage leucopyga") on käpinkäisten heimoon kuuluva varpuslintu.


title: Pitkäpyrstölivertäjä

text: Pitkäpyrstölivertäjää tavataan Uudessa Kaledoniassa, Salomonsaarilla ja Vanuatussa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Puudožin kihlakunta

text: Puudožin kihlakunta () oli kihlakunta Venäjän keisarikunnan Aunuksen kuvernementissa. Kihlakunta sijaitsi Äänisen itäpuolella. Luoteessa se rajoittui Poventsan kihlakuntaan, idässä Kargopolin kihlakuntaan ja etelässä Vytegran kihlakuntaan. Kihlakunnan hallintokaupunki oli Puudoži.


title: Puudožin kihlakunta

text: Vuoden 1897 väestönlaskennassa kihlakunnan asukkaista 99,7 % oli venäläisiä. Vuonna 1923 kihlakunta liitettiin kuitenkin tuolloin perustettuun Karjalan autonomiseen sosialistiseen neuvostotasavaltaan, jossa karjalaiset tämän vuoksi jäivät vähemmistöksi.


title: Valkoperälivertäjä

text: Valkoperälivertäjä ("Lalage leucopygialis") on käpinkäisten heimoon kuuluva varpuslintu. Sitä tavataan Indonesiassa. Sen kannankehitys on vakaa, ja se on luokiteltu elinvoimaiseksi.


title: Tanimbarinlivertäjä

text: Tanimbarinlivertäjä ("Lalage moesta") on käpinkäisten heimoon kuuluva varpuslintu. Sitä tavataan Indonesiassa. Sitä on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Vytegran kihlakunta

text: Vytegran kihlakunta () oli kihlakunta Venäjän keisarikunnan Aunuksen kuvernementissa. Kihlakunta sijaitsi Äänisen kaakkoisrannalla. Lännessä kihlakunta rajoittui saman kuvernementin Lotinapellon kihlakuntaan, pohjoisessa taas Puudožin kihlakuntaan ja Kargopolin kihlakuntaan. Kihlakunnan hallintokaupunki oli Vytegra.


title: Vytegran kihlakunta

text: Vuoden 1897 väestönlaskennassa kihlakunnan asukkaista 98,5 % oli venäläisiä.


title: Punamaljakas

text: Punamaljakas ("Sarcoscypha austriaca") on sienilaji. Se ei ole myrkyllinen, mutta ei myöskään hyvä ruokasieni. Se tekee itiöemän keväällä. Sen näköislaji on kukkamaljakas ("Microstoma protracta"), joka eroaa punamaljakkaasta siten, että sen malja on muodoltaan ruukkumaisempi ja sen jalka on pidempi. Maljakkaita eli maljasieniä ovat myös hytymaljakas ("Sarcosoma globosum") ja oranssimaljakas ("Aleuria aurentia") jotka tosin kuuluvat eri sukuun kuin punamaljakas.


title: Punamaljakas

text:
Punamaljakkaan itiöemä on muodoltaan maljamainen ja sisältä ontto. Sen väri on enimmäkseen syvän karmiininpunainen, mutta ulkopinnalla on vaaleanruskeaa väriä. Ulkopinta
on nukkainen.


title: Punamaljakas

text: Punamaljakas kasvaa lahoissa puun palasissa. Sitä esiintyy pensaikoissa, lehtometsissä ja villiintyneissä puutarhoissa.


title: Kemin kihlakunta (Venäjä)

text: Kemin kihlakunta () oli kihlakunta Venäjän keisarikunnan Arkangelin kuvernementissa. Kihlakunta sijaitsi Vienanmeren länsipuolella rajoittuen lännessä Suomen suuriruhtinaskuntaan, pohjoisessa saman kuvernementin Kuolan kihlakuntaan ja etelässä Aunuksen kuvernementin Poventsan kihlakuntaan.


title: Kemin kihlakunta (Venäjä)

text: Kihlakunnan hallintokaupunki oli Vienan Kemi, jonka lisäksi kihlakuntaan kuului Suman posaadi, Solovetskin luostari ja 22 kuntaa:


title: Kemin kihlakunta (Venäjä)

text: Vuoden 1897 väestönlaskennassa kihlakunnan asukkaista karjalaisia oli 54,4 % ja venäläisiä 45,0 %.


title: Kuolan kihlakunta

text: Kuolan kihlakunta (, myös Aleksandrovskin kihlakunta, ) oli kihlakunta Venäjän keisarikunnan Arkangelin kuvernementissa. Kihlakunta sijaitsi Kuolan niemimaalla rajoittuen lännessä Norjaan ja Suomen suuriruhtinaskuntaan. Etelässä kihlakunta rajoittui Kemin kihlakuntaan, pohjoisessa Jäämereen ja etelässä Vienanmereen. Kihlakunnan hallintokaupunki oli ensin Kuola ja vuodesta 1899 lähtien Aleksandrovsk (nykyisin Poljarnyi). Hallintokaupungin vaihduttua kihlakunnan nimi muutettiin Kuolan kihlakunnasta Aleksandrovskin kihlakunnaksi.


title: Kuolan kihlakunta

text: Vuoden 1897 väestönlaskennassa kihlakunnan asukkaista venäläisiä oli 63,1 %, saamelaisia 18,7 %, suomalaisia 11,7 %, karjalaisia 2,8 %, norjalaisia 2,0 % ja komeja 1,3 %.


title: Hytymaljakas

text: Hytymaljakas ("Sarcosoma globosum") on sienilaji, joka tekee itiöemän keväällä. Se ei ole myrkyllinen, mutta ei myöskään hyvä ruokasieni. Maljakkaita eli maljasieniä ovat myös punamaljakas ("Sarcoscypha austriaca") ja oranssimaljakas ("Aleuria aurantia"), jotka tosin kuuluvat eri sukuun kuin hytymaljakas.


title: Hytymaljakas

text: Hytymaljakas on väriltään tummanruskea. Muodoltaan se on pyöreä, hyytelömäinen ja möykkymäinen. Sen pinta on samettimainen. Malto on harmaata.


title: Hytymaljakas

text: Hytymaljakasta tavataan rehevissä kuusikoissa.


title: Viittakiven opisto

text: Viittakiven opisto oli Hauholla toiminut Setlementtiliiton omistama kansainvälinen kansanopisto. Toiminta päättyi vuonna 2007. Vuonna 2015 opiston tiloissa aloitti Setlementtiliiton Viittakivi Oy, joka harjoittaa pakolaisten vastaanottokeskustoimintaa.


title: Viittakiven opisto

text: Opiston perusti vuonna 1951 Suomen Setlementtiliitto. Ensimmäinen rehtori oli Elvi Saari. Opistolla oli läheiset yhteydet kveekariliikkeeseen. Viittakiven keskeistä toimintaa olivat kansainvälisen toiminnan opinnot ja viimeisinä vuosina aikuisten maahanmuuttajien opinnot. Kesäaikaan siellä järjestettiin erilaisia kursseja ja kansainvälisiä seminaareja.


title: Viittakiven opisto

text: Kurssien kysynnän hiipuessa opisto joutui talousvaikeuksiin. Hauholla sijainnut opistokiinteistö myytiin Fazerin liikemiessuvun edustajalle Karl Fazerille, joka oli aiemmin hankkinut omistukseensa samaan kantatilaan kuuluneen Hahkialan kartanon. Entisestä opistosta kehkeytyi kokous- ja juhlapalveluja tuottava yritys, Hahkialan Uiskola.


title: Viittakiven opisto

text: Nykyinen Viittakivi Oy tekee turvapaikanhakijoiden vastaanottokeskustoimintaa ja kehittää erilaisia kotoutumisen malleja. Viittakivi on yhteiskunnallinen yritys, jonka ensisijainen tavoite ei ole tuottaa voittoa omistajille. Viittakiven omistaa Suomen Setlementtiliitto.


title: Viittakiven opisto

text: Viittakivi Oy avasi syksyllä 2015 hätämajoituksen Suomeen saapuneille turvapaikanhakijoille Parikkalaan, Savonlinnaan, Heinolaan ja Lahteen. Viittakivi tekee yhteistyötä mm. Itä-Suomen yliopiston opettajakoulutuksen kanssa. Muita merkittäviä yhteistyötahoja ovat vastaanottokeskuspaikkakuntien kansalaisjärjestöt, seurakunnat sekä kaupungit.


title: London Transport Museum

text: London Transport Museum on Lontoon Covent Gardenissa sjaitseva liikennemuseo. Se esittelee Lontoon joukkoliikenteen historiaa, ja siellä on näytteillä vanhoja busseja, metrovaunuja, junanvaunuja ja takseja. Museossa on myös ajankohtaisia näyttelyitä.


title: Kmart

text: Kmart on yhdysvaltalainen halpatavarataloketju, joka on nykyään Sears Holdingsin tytäryhtiö. Se perustettiin vuonna 1962, ja vuonna 2004 selvitystilassa ollut Kmart fuusioitui tappioita tehneen Sears, Roebuck and Companyn kanssa Yhdysvaltain kolmanneksi suurimmaksi vähittäiskauppayritykseksi Sears Holdings (). Fuusio merkitsi rankkaa saneeraamista: melkein 600 Kmart-myymälää suljettiin, ja 57 000 ihmistä sai lähteä. Kaksi ylintä johtajaa saivat myös potkut, ja niiden lisäksi osakkaat haastoivat heidät oikeuteen holtittomasta rahankäytöstä ja osakkeenomistajien pettämisestä.


title: Kmart

text: Helmikuussa 2013 Kmart-ketjuun kuului 1 221 myymälää 49 osavaltiossa sekä Guamissa, Puerto Ricossa ja Yhdysvaltain Neitsytsaarilla. Näistä 25 on 15 600 neliömetrin Super Centereitä, kun tavallisten Kmartien pinta-ala on noin 8 700 neliömetriä. Ketjun pääkonttori sijaitsee Chicagon esikaupunkialueella Hoffman Estatesissa.


title: Juhani Karvonen

text: Leo Johannes (Juhani) Karvonen (24. kesäkuuta 1929 Koivisto – 12. heinäkuuta 1983 Attu, Parainen) oli suomalainen kasvatustieteilijä. Hän oli Jyväskylän yliopiston kasvatustieteiden tutkimuslaitoksen johtaja professorin arvolla 1972–1974 ja Turun yliopiston kasvatustieteen professori 1978–1983. Hän tutki erityisesti opiskelijoiden asenteita ja opettajien jatkokoulutusta.


title: Juhani Karvonen

text: Karvonen valmistui kasvatustieteiden kandidaatiksi vuonna 1963 ja väitteli tohtoriksi vuonna 1967. Hän oli Turun yliopistossa kasvatustieteiden dosentti vuosina 1969–1972 ja apulaisprofessori vuosina 1973–1977 ennen nimitystään professoriksi. Hän oli myös Turun yliopiston hallituksen jäsen ja kasvatustieteiden laitoksen johtaja vuosina 1977–1978. Lisäksi hän oli Valtion yhteiskuntatieteellisen toimikunnan jäsen vuosina 1977–1982.


title: Vytautas Miškinis

text: Vytautas Miškinis (s. 1954) on liettualainen kuoronjohtaja, pedagogi ja säveltäjä. Hän on säveltänyt yhteensä satoja maallisia ja uskonnollisia teoksia. Lisäksi hän on kansanlaulujen sovittaja. Hän on työskennellyt Ąžuoliukas-kuoron kanssa, ja siksi lastenlaulut muodostavat suuren osan hänen tuotannostaan. Miškinis on istunut monien kuorokilpailujen tuomaristoissa ja opettanut Liettuan taideakatemiassa Vilnassa. Hänen kuoronsa ovat kiertäneet ja kilpailleet eri puolilla maailmaa 1970-luvulta lähtien. Hän oli vielä vuosisadan vaihteessa varsin tuntematon, mutta hänen teoksensa löysivät nopeasti kansainvälisen yleisön.


title: Itä–Länsi-ottelu 1959

text: Vuoden 1959 Pesäpallon Itä–Länsi-ottelu pelattiin Hesperiassa 13. syyskuuta. Tämä oli kaikkiaan 25. Itä-Länsi-ottelu ja kahdeksastoista ja neljäs perättäinen, joka pelattiin Helsingissä. Katsojamääräksi ilmoitettiin 4045. Ottelu päättyi tasan 3–3.


title: Itä–Länsi-ottelu 1959

text: Toinen nuorten Itä–Länsi-ottelu pelattiin Saarijärvellä ja se päättyi Lännen 1–3 voittoon.


title: Itä–Länsi-ottelu 1959

text: Avausheiton suoritti professori Lauri Pihkala.Länsi aloitti sisällä.


title: Uģis Prauliņš

text: Uģis Prauliņš (s. 17. kesäkuuta 1957 Riika) on latvialainen säveltäjä, kosketinsoittaja ja ääni-insinööri. Hän valmistui vuonna 1989 Latvian valtionkonservatoriosta Ģederts Ramansin sävellysluokalta. Hän kuului progressiivista rockia esittäneeseen Vecās mājas -yhtyeeseen, ja vuodesta 2004 lähtien hän on toiminut Latvian säveltäjäliiton johdossa. Prauliņšin sävellysten joukossa ovat rockooppera "Pilsēta" (1991), "Missa Rigensis" (2002) sekä elokuvamusiikki elokuviin "Drosme nogalināt" ja "Baiga vasara".


title: Newportin torni

text: Newportin torni () on Yhdysvalloissa Rhode Islandin Newportissa sijaitseva kivirakenteinen torni. Sitä pidetään yleisesti 1600-luvulla rakennetun tuulimyllyn osana. Tornista liikkuu kuitenkin paljon erilaisia väitteitä, joiden mukaan se olisi jopa vuosisatoja oletettua vanhempi ja sen olisivat rakentaneet Pohjois-Amerikassa ennen Kolumbusta vierailleet merenkävijät.


title: Newportin torni

text: Touro Parkin puistossa sijaitseva torni on halkaisijaltaan noin 7 metriä ja sen korkeus on 8,5 metriä. Torni on alun perin ollut valkoiseksi rapattu. Rhode Islandin ensimmäinen siirtomaa-aikainen kuvernööri Benedict Arnold mainitsee vuonna 1677 laaditussa testamentissaan kivisen tuulimyllyn, jonka on arveltu tarkoittavan juuri Newportin tornia.


title: Newportin torni

text: Sen ikä määriteltiin ensimmäisen kerran vuonna 1848, jolloin tornin pääteltiin olevan 1640-luvulta, kuten myös Newportin vanhimpien talojen. Sata vuotta myöhemmin tehdyissä arkeologisissa kaivauksissa päädyttiin vastaavaan lopputulokseen. Vuonna 1992 tornin laastille suoritettiin radiohiiliajoitus Tanskassa ja Suomessa. Ajoituksen perusteella se on rakennettu vuosien 1635 ja 1698 välillä.